Yol polisindən sürücülərə - Xəbardarlıq/Foto\nİdarənin İctimai əlaqələr bölməsinin rəisi, polis polkovniki Vaqif Əsədov Report-a bildirib ki, istənilən hava şəriatində sürücülər yolun asfalt qatının üzərindəki xəttin, o cümlədən yol kənarındakı nişanların tələblərini yerinə yetirməyə borcludur.\nOnun sözlərinə görə, yağmurlu, ciskinli hava şəraitində ən aşağı sürət həddi seçilməlidir.\n"Yol və meteoroloji şərait nəzərə alınaraq əyləc məsafəsi sürət həddi ilə ölçülməlidir".\nBölmə rəisi əlavə edib ki, sürücülər yağmurlu hava şəraitində dövlət qeydiyyat nişanlarını təmiz saxlamalıdır:\n"Belə olmadığı təqdirdə sürücü inzibati məsuliyyət daşıyır".\n2016.10.21 / 16:59\nErməni generalları vəzifələrindən azad edildilər


Srebrenitsa qətliamı — Vikipediya\nSrebrenitsa qətliamı və ya Srebrenitsa soyqırımı (serb. Масакр у Сребреници) — 1991-1995-ci illərdə keçmiş Yuqoslaviyada baş verən vətəndaş müharibəsi zamanı serb ordusunun 1995-ci ilin iyulunda ən azı 8300 bosniyalı müsəlmanın Srebrenitsa şəhərində qətlə yetirməsi ilə həyata keçirilən soyqırım aktı.\nQətllər general Ratko Mladiçin tabeçiliyində olan və ağır silahlarla təchiz edilmiş serb ordusu tərəfindən törədilmişdir. Soyqırım zamanı qadın və uşaqların da qətlə yetirildiyi sənədlərlə sübuta yetirilmişdir. Serb ordusuyla yanaşı "Əqrəblər" adı ilə tanınan Serbiya xüsusi təhlükəsizlik dəstələri də qətliamın törədilməsində iştirak etmişlər. BMT-nin Srebrenitsaya 400 silahlı Hollandiya sülhməramlısı yerləşdirməsinə baxmayaraq soyqırımın qarşısını almaq mümkün olmamışdır.\n1 Qətliamın başlanğıcı\n3 Serbiyanın münasibəti\n4 2003-cü il. Srebrenitsa Soyqırımı Abidəsi\n5 2005-ci il. Cinayətkarların müəyyən olunması\n6 2006-cı il. Yeni kütləvi məzarlıqların aşkar edilməsi\n7 2009-cu il. AB Parlamentinin Qətnaməsi\nSonralar yayımlanan video görüntülərin birində serb generalının Serebrenitsanı tərk edən hollandiyalı sülhməramlılarının komandirinə hədiyyə verməsi öz əksini tapmışdır. Bir həftə ərzində davam edən soyqırım II dünya müharibəsindən sonra bəşəriyyətə qarşı törədilən ən böyük cinayət sayılır.\nSerb silahlı qüvvələrinin uzun müddət qətliamda günahlandırılmasına baxmayaraq, serb rəsmiləri yalnız 2004-cü ilin iyun ayında, Srebrenitsa komissiyasının ilkin protokolundan sonra təhükəsizlik qüvvələrinin kütləvi qətliamı planlaşdırdığını və həyata keçirdiyini qəbul etmişdir. Serb komissiyasının 1995-ci il Srebrenitsa qətliamı ilə bağlı yekun protokoluna əsasən kişi və oğlan uşaqlarının kütləvi qırğınının planlaşdırıldığı etiraf edilmişdir. Komissiya qurbanların 34 siyahısını tərtib etdikdən sonra 7800 nəfərin qətlə yetirildiyini aşkar etmişdir.\nHərbi xidmət yaşına çatmış bütün bosniyalı kişilərin əsir alınması üçün müştərək fəaliyyət göstərilmişdir. Əslində əsir alınanlar arasında Srebrenitsanın işğalından sonra anklavda qalan azyaşlı oğlan uşaqları və hərbi xidmət yaşını keçmiş yaşlı kişilər də olmuşdur. Bu kişi və uşaqlar Potokariyə qaçmağa çalışmalarından və ya Bosniya Müsəlman kolonuna qoşulmasından asılı olmayaraq hədəfə alınmışdır. Bosniyalı müsəlman kişiləri əsir almaq və həbs etmək üçün keçirilən əməliyyat mükəmməl təşkil olunmuşdu. Qadınları və qız uşaqlarını aparan avtobuslar yol boyunca sistemli şəkildə dayandırılmış və avtobusda kişilərin olub olmadığı yoxlanılmışdır.\nSerbiya parlamenti 2010-cu ildə qətnamə qəbul edərək, bosniyalı serblərin ordusunun 15 il əvvəl Srebneritsada törətdiyi qətliama görə bölgənin müsəlman xalqından üzr istəyib. Parlamentdə gərgin keçən debatlarda bəzi deputatlar qətnamədə "soyqırım" ifadəsinin işlədilməsinə tərəfdar çıxsa da, çoxluq bunun əleyhinə olub. Martın 30-dan başlanan müzakirələr martın 31-i səhər saatlarına qədər uzanıb. 173 deputatdan 127-si qətnamənin lehinə səs verib. Deputatlar sənədi müzakirə etdiyi vaxt qətnamənin əleyhinə olanlar parlament binası qarşısında toplaşıblar. Etirazçılar əllərində bosniyalı serblərin liderləri Radovan Karaciç və Ratko Mladiçin portretlərini tutublar.\nSerbiyada son illərdə bu qətliamın baş verdiyini inkar edənlərin sayı çoxalır, bəziləri isə qətliamı törədənləri qəhrəman sayırlar. Bu qrup serblərlə bosniyalılar arasında davamlı sülh üçün əsas maneə sayılırlar.\n25 aprel 2013-cü ildə, Serbiya Prezidenti Tomislav Nikolits qətliam üçün üzr istədi: "Mən diz çökür və Serbiyanın Srebrenitsada baş verən qırğın üçün bağışlanmasını xahiş edirəm. Mən bəzi şəxslər tərəfindən bizim dövlətimiz və xalqımızın adından edilən bu cinayətlər üçün üzr istəyirəm"\n2003-cü il. Srebrenitsa Soyqırımı AbidəsiRedaktə\n30 sentyabr 2003-cü ildə keçmiş ABŞ prezidenti Bill Klinton soyqırım qurbanlarının xatirəsinə Srebrenitsa Soyqırımı Abidəsinin rəsmi açılışını etmişdir. Layihənin ümumi qiyməti təxminən milyon dollar olmuşdur və bu məbləğ ABŞ hökuməti tərəfindən ödənilmişdir.\nBiz əksəriyyətini uşaqların təşkil etdiyi insanların soyqırım axmaqlığı ilə söndürülən günahsız həyatlarının xatirəsini hörmətlə yad edirik. Bill Klinton\n2005-ci il. Cinayətkarların müəyyən olunmasıRedaktə\n4 oktyabr 2005-ci ildə, Bosniya Serb Hökumətinin Xüsusi İşçi Qrupu 25 083 nəfərin qətliamda iştirak etdiyini açıqladı. Bunlardan 19 473 nəfəri müxtəlif Bosniya Serb silahlı qüvvələrinin aktiv əmrlər verən və qətliamda şəxsən iştirak edən üzvləri olmuşlar. 17 074 nəfərin adları müəyyən edilmişdir. Həmçinin məlumat verilmişdir ki, bu şübhəli şəxslərdən 892 nəfəri Serbiya Respublikasında hələ də vəzifəli şəxslər və ya dövlət qulluqçularıdır. Adlar hələ də gizli saxlanılır.\n2006-cı il. Yeni kütləvi məzarlıqların aşkar edilməsiRedaktə\n2006-cı ilə qədər Srebrenitsa ətrafında 42 kütləvi məzarlıq aşkar edilmişdi və mütəxəssislər daha 22 məzarlığın da olmasına inanırlar. 2070 qurbanın kimliyi müəyyən edilmişdir. 7000 torbada saxlanılan cəsəd hissələri isə hələ də müəyyən edilməmiş qalır. 11 avqust 2006-cı ildə Kamenikada yerləşən kütləvi Srebrenitsa qətliamı məzarlığından daha 1000 cəsədin qalıqları üzə çıxarılmışdır.\n2009-cu il. AB Parlamentinin QətnaməsiRedaktə\n15 yanvar 2009-cu ildə Avropa Birliyinin Parlamenti böyük səs çoxluğu ilə (556 leyhinə, 9 əleyhinə və 22 tərəfsiz) 11 iyulun Avropa Birliyində Srebrenitsa soyqırımı günü kimi yad edilməsi ilə bağlı qətnamə qəbul etdi. Bosniyalı serb siyasətçiləri belə bir qərarın Bosniya Serb Respublikası tərəfindən qəbuledilməz olduğunu əsas gətirərək qətnaməyə etiraz etdi.\nSerbiya müsəlmanlardan üzr istədi[ölü keçid]\n↑ Soyqırım inkarçılarına qarşı tədbir görülməlidir\nMənbə — "https://az.wikipedia.org/w/index.php?title=Srebrenitsa_qətliamı&oldid=6182952"\nLast edited on 21 oktyabr 2021, at 19:14\nBu səhifə sonuncu dəfə 21 oktyabr 2021 19:14 tarixində redaktə edilib.


Elektron hökumət”- İkt infrastrukturu və insan dəyərliliyi. Müəllif haqqında\nYüklə 62,54 Kb.\nölçüsü 62,54 Kb.\n20 əsas elektron xidmət\nİnkişaf perspektivləri və gözləntilər\n“Azərbaycan - 2020: Gələcəyə Baxış İnkişaf Konsepsiyası”\nMəqalə "İKT ili" çərçivəsində “Respublikada “Elektron Hökumət”: mövcud vəziyyət, problemlər, perspektiv və gözləntilər” mövzusunda analitik məqalə müsabiqəsi üçün hazırlanmışdır.\n"Elektron hökumət”- İKT infrastrukturu və insan dəyərliliyi.\nMüəllif haqqında: Nəbiyev Elçin Mehman oğlu, Azərbaycan Respublikası Dövlət İqtisad Universiteti Beynəlxalq İqtisadi Münasibətlər Fakültəsinin məzunu, Azərbaycan İqtisad Universitetinin Beynəlxalq İqtisadi Münasibətlər Fakültəsinin 2-ci kurs magistrantı, Azərbaycan Respublikası Vergilər Nazirliyinin əməkdaşı, 3-cü dərəcəli Dövlət Vergi Müfəttişi.\nMəqalədə Azərbaycan Respublikasında həyata keçirilən, informasiya cəmiyyətlərinə xas olan elektron idarəetmə sistemi “elektron hökumət” layihəsi araşdırılmış, ölkədə bu sahədə görülən işlər qısa məzmunda öz əksini tapmışdır . Məqalədə həmçinin layihə ilə bağlı meydana çıxan problemlər qeyd olunmuş və onların həlli üçün atılacaq addımlar, eləcə də layihənin inkişaf perspektivləri və gözləntilər əks olunmuşdur.\nLayihə haqqında- “Elektron-hökumət” layihəsi ümummilli lider Heydər Əliyev tərəfindən 2003-cü ildə imzalanmış “Azərbaycan Respublikasının inkişafı naminə informasiya-kommunikasiya texnologiyaları üzrə Milli Strategiyaya (2003-2012-ci illər)” əsasən işlənib hazırlanmışdır. “Elektron hökumət”in tətbiqi sahəsində görülən işlər “Azərbaycan Respublikasında rabitə və informasiya texnologiyalarının inkişafı üzrə 2005-2008-ci illər üçün Dövlət Proqramı”nın (Elektron Azərbaycan) qəbul edilməsi ilə daha\ngeniş vüsət almış və hazırda 2010-2012-ci illəri əhatə edən ikinci “Elektron Azərbaycan” Dövlət Proqramı və “Azərbaycan Respublikasında «Elektron hökumət»in formalaşdırılması üzrə Fəaliyyət Proqramı”na uyğun olaraq davam etdirilməkdədir. Bu proqramlarla yanaşı iqtisadi və sosial sahələr üzrə təsdiq edilmiş 20-dək dövlət proqramı çərçivəsində “elektron hökumət” layihələri həyata keçirilməkdədir Dövlət orqanlarının informasiya sistemləri arasında informasiya mübadiləsinin təşkilinə və vətəndaşların dövlət orqanlarının göstərdiyi elektron xidmətlərdən “bir pəncərə” prinsipi əsasında istifadəsinə şərait yaratmaq məqsədilə www.e-gov.az “elektron hökumət” portalı yaradılaraq istifadəyə verilmişdir.\n“Elektron hökumət” -in məqsədi bir necə istiqamətlərdə əhatə olunur. Buraya əhaliyə İnternet şəbəkəsində inteqrir formada xidmətlərin təqdimatı, informasiya bərabərsizliyinin aradan qaldırılması, bütün həyatı boyu insanlara öyrənməyə, oxumağa imkanlar açmaq, iqtisadiyyatın inkişafına yardım etmək, zaman maneələrini təcrid edən müqabil idraklı qanunların işlənməsi, daha çox vətəndaşın iştirakını təmin edən idarəetmə formalarının yaradılması və s. daxildir. Vətəndaşlara və biznesə hökumət xidmətlərinin təqdimatının optimallaşdırılması, seçicilərin ölkəyə rəhbərlik və idarəetmə proseslərində iştirak səviyyəsinin yüksəldilməsi, vətəndaşların özünə xidmət imkanlarının dəstəklənməsi və genişləndirilməsi, onların ixtisasının və texnoloji məlumatlandırılmasının artımı, coğrafi yerləşmə amilinin mülayimləşdirilməsi kimi mühüm komponentlər də “elektron hökumət”in məqsədini ehtiva edir. "Elektron hökumət"-in başlıca funksiyası özünün bütün vətəndaşlarına dovlət müəssisələrinin bütün xidmətlərinə tez , sadə cıxışı təmin etmək və dövləti idarə etməkdə iştirak etmək kimi konstitusiya huququnu reallaşdırmaq imkanı verməkdir.\nMövcud vəziyyət. Bildiyimiz kimi Azərbaycan Respublikasının Prezidenti cənab İlham Əliyev İKT sahəsinə verilən diqqəti və bu sahədə əldə edilmiş uğurları nəzərə alaraq, 16 yanvar 2013-cü il tarixli sərəncamına əsasən 2013-cü ili Azərbaycanda “İnformasiya-kommunikasiya texnologiyaları ili” elan etmişdir. Azərbaycan Prezidenti İlham Əliyevin sədrliyi ilə Nazirlər Kabinetinin 2012-ci ilin sosial-iqtisadi inkişafının yekunları və 2013-cü ildə qarşıda duran vəzifələrə həsr olunmuş iclasında rabitə və informasiya texnologiyaları naziri Əli Abbasov çıxışı zamanı deyib: “İKT sektoru 2004-2013-cü illər üzrə hər 3 ildə təxminən 2 dəfə genişlənib və 2012-ci ildə isə sektorun artım tempi təxminən 18% olub. Bu isə ümumdünya orta artım tempindən təxminən 2,5 dəfə yüksəkdir” . İKT sahəsində qazanılan bu uğurların məntiqi nəticəsi olaraq, dövlətin ənənəvi idarətmə metodundan yeni, innovativ idarəetmə metodu olan "Elektron hökumət”-idarəetmə metoduna keçməsi mühüm bir vəzifə olaraq qarşıya qoyulmuşdur.\nHazırda Avropa İttifaqı ölkələrində vətəndaş cəmiyyətinə və biznes sektoruna göstərilən 20 əsas elektron xidmət növünün bir çoxu, o cümlədən rəsmi sənədlərin verilməsi, vergi və gömrük bəyannamələrinin, statistik hesabatların təqdim olunması, məşğulluq orqanları vasitəsilə iş axtarışı, ali məktəblərə və dövlət qulluğuna qəbul üzrə test imtahanlarında iştirak etmək üçün elektron ərizələrin qəbulu və s. ölkəmizdə də tətbiq edilməkdədir. Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli 429 nömrəli fərmanı dövlət idarəçiliyinin müasir prinsiplər əsasında həyata keçirilməsi, dövlət orqanlarının fəaliyyətində səmərəliliyinin və şəffaflığının artırılması, korrupsiyaya şərait yaradan halların qarşısının alınmasında elektron xidmətlərin təşkilinin əhəmiyyətini önə çəkərək bu istiqamətdə işlərin sürətləndirilməsinə ciddi təkan vermişdir. Dövlət orqanları tərəfindən xüsusən əhali ilə bilavasitə təmasda həyata keçirilən xidmətlərin, o cümlədən fərdi sahibkarların və yerli investisiyalı məhdud məsuliyyətli cəmiyyətlərin qeydiyyatı, daşınmaz əmlaka dair çıxarışların və arayışların verilməsi, gətirilən və aparılan malların bəyan edilməsi, məcburi dövlət sosial sığortası üzrə hesabatların və sığortaolunanlar barədə məlumatların təqdim olunması, ünvanlı sosial yardım və pensiya təyinatı üçün ərizələrin, telefon çəkilişi və internetə qoşulmaq üçün müraciətlərin qəbulu və s. elektron formada göstərilməsi təmin edilmişdir və bu say gündən-günə artır. Bir sıra dövlət orqanlarında göstərilən xidmətlərə görə nəzərdə tutulan rüsumların və digər ödənişlərin real vaxt rejimində elektron formada ödənilməsinə şərait yaradılmışdır.\nVətəndaşlar "Elektron hökumət”-lə bağlı ölkədə aparılan bütün tədbirlər haqda ətraflı məlumatlarla Rabitə və İnformasiya Texnologiyaları Nazirliyi tərəfindən hər ay dərc olunan “Elektron Hökumət” bülletenləri vasitəsilə tanış olmaq imkanı əldə etmişdir. Bülletenin 8 sayı artıq dərc olunmuşdur və www.e-gov.az saytında yerləşdirilmişdir.\nSon illərdə dünyada smartfonların istehsalı və istifadəsi çox sürətlə artmışdır, hazırda dünyada təxminən 1 milyarda yaxın smartfon istifadəçisi var. Azərbaycanda da smartfon istifadəçilərinin sayı dayanmadan artır, çünki smartfonlar kifayər qədər hesablama gücünə malikdirlər və istifadəçilər smartfonlarda mövcud şifrələmə proqramlarından rahat istifadə edə bilərlər. Bununçün ölkədə "Elektron hökumət” portalı vasitəsilə hər bir azərbaycanlını maraqlandıran istənilən məlumatların əldə olunması imkanlarının yaradılması üzrə işlər davam etdirilərək ,may ayında planşet və smartfon istifadəçiləri nəzərdə tutulmuş "Elektron hökumət" portalının mobil versiyası təqdim edilib. Burada (www.e-gov.az/mini) istifadəçilər elektron xidmətlərdən sadə formada yararlanmaqla yanaşı, portalda yerləşdirilən xidmətlər haqqında ən yeni məlumatları daha rahat əldə edə bilərlər.\n"Elektron Hökumət" Dünya Azərbaycanlılarının vahid informasiya məkanına çevrilir. Elektron Hökumət" portalı nəinki ölkə daxilində, hətta xarici ölkələrdən olan istifadəçilər üçün də böyük maraq doğurub. Hazırda portalın istifadəçi auditoriyası yüksələn xətlə daha da genişlənməkdədir. Dünyanın bütün ölkələrindən, o cümlədən ABŞ, Rusiya, İngiltərə, Türkiyə, Almaniya, Rumıniya, Ukrayna, Danimarka və s. ölkələrdə yaşayan istifadəçilərin portala müraciət etməsi bizə portalın əhəmiyyətindən xəbər verir. Buna əsasən qeyd edə bilərik ki, portal Dünya azərbaycanlılarının vahid informasiya məkanına çevrilməkdədir.\n“Biz Azərbaycanı yüksək texnologiyalar sahəsində dəyişikliklərdə ön cərgələrdə görürük. Azərbaycan bu sahədə region ölkələri üçün nümunəyə çevrilir”. Bu fikri BMT baş katibinin qlobal tərəfdaşlıq məsələləri üzrə xüsusi nümayəndəsi Əmir Dossal Bakıda səfərdə olarkən söyləyib. İnkişafın digər bir göstəricisi kimi Əfqanıstan hökumətinin elektron idarəçilik sahəsində Azərbaycanın təcrübəsini inkişaf modeli kimi qəbul etməsini də misal göstərmək olar. Bir çox inkişaf etməkdə olan və keçid dövrünü yaşayan ölkələr Azərbaycanın uğurlu inkişaf modelini nəzərdən keçirir və onun təcrübəsindən yararlanmağı qarşılarına əsas məqsəd kimi qoyurlar. Əfqanıstan İslam Respublikası da onlardan biridir. Əfqanıstanın inkişafına Azərbaycanın dəstəyi ən çox e-idarəçilik sahəsində özünü büruzə verir.\n"Elektron xidmətlərin geniş tətbiqi şikayətlərinin azalmasına səbəb olub. Ölkədə korrupsiyaya qarşı aparılan mübarizə, əhaliyə verilən xidmətlərin yaxşılaşdırılması istiqamətində atılan addımların nəticələrini əyani olaraq görürük". Bu fikirləri rabitə və informasiya texnologiyaları naziri Əli Abbasov "Facebook" sosial şəbəkəsində paylaşıb. Azәrbaycan Prezidenti İlham Əliyev Nazirlәr Kabinetinin 2013-cü ilin birinci rübünün sosial-iqtisadi inkişafının yekunlarına vә qarşıda duran vәzifәlәrә hәsr olunmuş iclasındakı yekun nitqindә qeyd edib ki , : “ Biz korrupsiya, rüşvәtxorluq üçün mövcud olan meydanı maksimum dәrәcәdә daraltmalıyıq. "Elektron xidmәt”, "Elektron hökumәt” layihәlәri bu istiqamәtdә atılan çox önәmli addımlardır” . Korrupsiyaya qarşı mübarizədə Elektron hökumətin xususi bir vasitə kimi böyük əhəmiyyətə malik olması dünya təcrübəsində də öz bəhrəsini verib, elecə də Azərbaycanda da artıq bu sahədə müsbət nəticələr əldə olunmuşdur.\nƏhali tərəfindən sosial şəbəkələrdən istifadənin yüksək səviyyədə artması 78 dövləti “Twitter”-də, “Facebook”-da və başqa şəbəkələrdə öz rəsmi səhifələrini açmağa təhrik etmişdir. Ölkəmizdə də son zamanlar sosial şəbəkələrin fəallığını nəzərə alaraq "Elektron hökumət" portalının rəsmi "Facebook" səhifəsi yaradılmışdır ( www.facebook.com/egov.az ) , və bu səhifə istifadəçilərin ən çəx izlədiyi səhifələrdən birinə çevrilmişdir. Hazırda "Elektron hökumət" portalının rəsmi "Facebook" səhifəsinin istifadəçilərinin sayı 66 000-i keçmişdir. Sözügedən "Facebook" səhifəsi vasitəsilə "Elektron hökumət"in formalaşması istiqamətində görülən və nəzərdə tutulan işlər, layihələr haqda, dövlət strukturlarının göstərdiyi elektron xidmətlər barəsində məlumatlar əldə etmək və eyni zamanda ölkəmizdə informasiya cəmiyyəti quruculuğunda aparılan işləri təhlil və müzakirə etmək mümkündür. Qeyd edək ki, "Elektron Hökumət" Portalı üzərindən e-xidmətlərdən faydalanmaq istəyən istifadəçilər "Facebook" səhifəsinə daxil olaraq öz fikirlərini bildirir və paylaşırlar. Səhifəyə ünvanlanan suallar sosial tələb olaraq qəbul edilir, operativ şəkildə cavablandırılır, irəli sürülən təklif və rəylər mütəmadi olaraq nəzərə alınır.\n“Elektron hökumət”-lə bağlı statistik məlumatları da qeyd etmək istəyirəm. Belə ki, “Elektron hökumət” portalı 2012-ci il 25 aprel tarixində istifadəyə verildiyi zaman 16 mərkəzi icra hakimiyyəti orqanı portala qoşulmuşdur, onların portal vasitəsilə təqdim etdiyi xidmətlərihn sayı isə 60-a yaxın olmuşdur. Portalın istifadəyə verilməsindən çox uzun müddət keçməsə də bu sahədə aparılan kompleks tədbirlər nəticəsində portala qoşulan mərkəzi icra hakimiyyəti orqanlarının və onların portal vasitəsilə təqdim etdikləri xidmətlərin sayı dayanmadan artmışdır. Hazırkı məlumatlara əsasən hazırda “elektron hökumət” portalına 40 dövlət orqanının informasiya sistemləri qoşulmuş və bu qurumların 236 növ elektron xidmətlərinin portal vasitəsilə həyata keçirilməsi təmin olunmuşdur. Cari ilin iyul ayı üzrə aparılan monitorinqlər portala 25 094 nəfərin daxil olduğunu göstərir. Belə ki, ay ərzində bu istifadəçilər tərəfindən 37 478 dəfə daxilolma həyata keçirilib və 73964 dəfə elektron xidmətlərdən istifadə edilib. Səhifələrə baxışların ümumi sayı isə 142 917 ədəd olub. Hər bir istifadəçinin portalda orta işləmə müddəti 5 dəqiqə 9 saniyə təşkil edib. 2013-cü ilin 7 ayı ərzində isə portala daxil olanların sayı 176495 nəfər təşkil edib. Eyni zamanda daxilolmaların sayı 288 853, istifadə edilmiş xidmətlərin sayı isə 341 306 ədəd, səhifələrə baxış sayı 986 813 ədəd olub. Hər bir istifadəçinin portalda orta işləmə müddəti 4 dəqiqə 30 saniyə təşkil edib.\n“Elektron hökumət” -in effektivliyinin qiymətləndirilməsi, “elektron hökumətin inkişaf indeksi”. Müasir cəmiyyətdə informasiya mühiti əsasən şəbəkə strukturuna malikdir. İnformasiya mühitinin nöqtələri arasında əsas əlaqə forması – İnternetdir və o da bir subyektin digər bir subyektlə informasiya əlaqəsinin texnoloji imkanını təmin edir. Müxtəlif ölkələrdə informasiya mühitinin inkişafı zaman və məkan daxilində qeyri-müntəzəm baş verir və bu ölkələrin inkişaf səviyyəsindən asılıdır . Habelə qeyd etmək olar ki, ölkənin inkişafı və onun informasiya mühitinin inkişafı səviyyəsi ilə bütövlükdə e-hökumətin reallaşdırılması proqramını qiymətləndirmək olar.\nE-hökumətin inkişaf prosesinin izlənməsi və onun effektivliyinin qiymətləndirilməsi məxsusi məsələlərdir belə ki, tədqiqat obyekti dinamik olub və zəif oyrənilib. Tədqiqatların çoxu e-hökumətlərin potensialının öyrənilməsinə yönəlib, yəni vətəndaşlar, biznes və dövlət strukturlarının özləri xidmət göstərərkən və istehlak edərkən informasiya-kommunikasiya texnologiyalarından istifadə edərək nə əldə edə bilərlər məsələsi daha çox araşdırılmışdır. BMT-nin (Benchmarking E-government: A Global Perspective) apardığı tədqiqatda e- hökumətin “inkişaf indeksi” (e-Government index) anlayışı daxil edilib və onun qiyməti BMT-nin 192 ölkəsi üçün hesablanıb . Ölçmələr 3 parametrə görə aparılıb: 1) Ümumdünya hörümçək torunda movcud olmaq (Web presence) 2) Telekommunikasiya infrastrukturunun inkişafı (Telecommunications Infrastructure) 3)İnsan kapitalının inkişafı (Human Capital). Ölkədə “elektron hökumət” infrastrukturunun müasir vəziyyəti qənaətbəxş hesab olunur. Bunu BMT hesabatlarında “Elektron hökumət inkişafı indeksi” üzrə Azərbaycanın 192 ölkə arasında 96-ci yerdə qərarlaşmasını da bir daha əsaslı edir.\n“Elektron hökumət”-in cəmiyyətimizdə üzləşdiyi problemləri aşağıdakı şəkildə qruplaşdırmaq istərdim.\n1) E-hökumətin əsas məqsədlərini gerçəkləşdirmək üçün informasiya cəmiyyəti qanunvericilik qarşısında vətəndaşların identifikasiyası və onların şəxsiyyətinin təsdiqi, elektron kommersiyasında vergiqoyma, kiberməkanda hüquqi münasibətlər, kiber-cinayətkarlıq və kiber-terrorizm kimi yeni çoxsaylı problemlər qoyur. Bundan irəli gələrək, dövlət bütün növ elektron əməliyyatlara etibar etmək, iqtisadi inkişaf və informasiya konfidensiallığının təminatı arasında zəruri tarazlığı saxlamaqla yeni çevik qanunvericilik formalaşdırmalıdır. Bu isə həm zaman , həm də təcrübə tələb edən məsələdir.\n2) Ölkənin İKT infrastruru ilə tam təmin olunması problemi. Ümumqəbulolunmuş standartlara görə, elektron hökumətin effektivliyinin şərtlərindən biri əhalinin genişzolaqlı internetlə təmin olunmasıdır və BMT də internetə çıxışı insan hüquqlarının digər bir növü kimi tanıyıb. Ölkəmizdə bu sahədə böyük işlər aparılsa da, hələ ki, bir çox ucqar kəndlərdə, yaşayış məntəqələrində əhali telefon xətti, ADSL texnologiyası üzrə sürətli internet imkanlarıylatəmin olunmayıb. Bu sahədə digər bir məsələ isə ölkədə internetdən istifadənin qiyməti yüksək olaraq qalır, baxmayaraq ki, son illərdə bir qədər azalıb. Hazırda 1Mbit/s üçün təxminən 10 AZN təşkil edir. Minimum əməkhaqqı göstəricisi (93.50 AZN) ilə nisbətdə bu, 10% -dən artıq təşkil edir, halbuki, Türkiyədə , Rusiyada eləcə də digər dövlətlərdə bu göstəricilər nisbətən aşağıdır. Əhalinin İKT imkanları ilə tam təmin olunması, eləcə də vətəndaşların maddi durumundan da çox asılıdır. Çünki, az sosial təminatlı ailələr ilk növbədə öz qida, məişət tələbatlarını qarşılamağa çalışırlar, bu isə onların İKT infrasturukturundan təcrid olunmasına səbəb olur.\n3) Daha bir vacib məsələ də bu sahədə informasiya təhlükəsizliyinin təmin olunması problemidir. Çünki vətəndaşlar elektron təhlükəsizliyin təmin olunmasına tam əmin olmayınca , onların bu xidmətlərdən tam istifadə etməsi inandırıcı görsənmir. Vətəndaşların identifikasiyası və onların şəxsiyyətinin təsdiqi, konfidensiallıq və göstəricilərin mühafizəsi, xüsusən imzanın həqiqiliyinin təmin olunması üçün nəzərdə tutulan elektron imzanın təhlükəsizliyinin təminatı məsələsi xüsusi əhəmiyyətə malikdir. Bu sahəhə Avropa praktikasından istifadə olunmasını mütəxəssislər daha məqsədəuyğun hesab edir. Belə ki, Avropa ölkələrində tətbiq edilən elektron imzalı çipləri həm də gözün rəngi, barmaq izləri və s. biometrik məlumatlar tamamlayır, bu isə təhlükəsizliyin təmin olmasına zəmanət verir.\n4) Daha bir problem Azәrbaycanda "elektron hökumәt" layihəsinin reallaşdırılması məqsədilə ixtisaslı kadrların yetişdirilməsidir. Bu sahədə xeyli işlər görülsə də, layihə yeni olduğu üçün hazırda ixtisaslı kadr çatışmazlığı problemi yaşanmaqdadır. Xüsusən də bu problem bölgələrdə mövcuddur, problemin aradan qaldırlması üçün beynəlxalq təcrübədən istifadə olunması və ölkənin müxtəlif yerlərində bu sahədə çalışan əməkdaşlarçün elmi-praktiki seminarların təşkil olunması, onların bu sahədə bilik və təcrübələrinin artırılması tövsiyyə olunur.\nİnkişaf perspektivləri və gözləntilər – Ölkəmizdə müasir tələblərə cavab verən idarəetmənin təşkil edilməsi, dövlət orqanlarının fəaliyyətinin səmərəliliyinin artırılması, şəffaflığının təmin edilməsi və bürokratiyanın aradan qaldırılması üçün “elektron hökumət”in inkişafı, təkmilləşdirilməsi və elektron xidmətlərin göstərilməsi istiqamətində tədbirlərin davam etdirilməsi zəruridir . Layihə Azərbaycanda yüksək sürətlə inkişaf etdiyindən, bu sahədə perspektivlər də kifayət qədər çoxdur.\nYaxın illər ərzində İKT sektorunda görüləcək işlər “Azərbaycan - 2020: Gələcəyə Baxış İnkişaf Konsepsiyası” – da geniş şərh olunmuşdur. İnformasiya cəmiyyətinə keçidin təmin edilməsi, İKT-nin inkişafı ilə biliyə əsaslanan iqtisadiyyatın qurulması, dövlət və yerli özünüidarəetmə orqanlarında İKTnin tətbiqinin genişləndirilməsi və elektron xidmətlərin inkişaf etdirilməsi, Elektron Təhlükəsizlik üzrə Milli Mərkəzin fəaliyyətinin inkişaf etdirilməsi, cəmiyyətin informasiya məhsul və xidmətlərinə tələbatının dolğun ödənilməsi, rəqabətqabiliyyətli və ixrac yönümlü İKT potensialının gücləndirilməsi Konsepsiya çərçivəsində qarşıda duran prioritet vəzifələrdəndir.\n“ Trans - Avrasiya Super İnformasiya Magistralı” (TASİM) layihəsinin həyata keçirilməsi ilə region ölkələri arasında rəqəmsal fərqin aradan qaldırılması, güclü və dayanıqlı informasiya infrastrukturunun yaradılması hesabına ucuz və keyfiyyətli genişzolaqlı internetə çıxışın təmin edilməsi, e-ticarət, e-bazar sisteminin inkişaf etdirilməsi, eticarət əqdlərində iştirak edən iştirakçıların müdafiəsini və təhlükəsizliyini təmin etmək üçün qanunvericiliyin inkişaf etdirilməsi, həmçinin ölkənin qlobal informasiya məkanına inteqrasiyasının sürətləndirilməsi hədəflənir.\nQarşıdakı illərdə İKT və əqli mülkiyyətin qarşılıqlı təsirindən və əqli mülkiyyət hüquqları ilə qorunan bir çox obyektlərin qlobal rəqəmli şəbəkəyə miqrasiyasından çıxış edərək, on-line lisenziyalaşmaya və one-stop-shops formatında xidmətlərin göstərilməsinə əsaslanan rəqəmli hüquqların idarəçiliyi sistemi yaradılacaqdır.\nKompyuter, telefon və mobil rabitə istifadəçilərinin sayı, evdən internetə və geniş zolaqlı rabitə xidmətlərinə çıxışı olan ev təsərrüfatlarının ölkə üzrə bütün ev təsərrüfatlarında payı, şagirdlərin sayının onlara ayrılan kompyuterlərin sayına nisbəti kimi zəruri göstəricilər daha da yaxşılaşdırılacaq, xüsusilə, bölgələrdə İKT-nin tətbiqi genişləndirilməklə rəqəmli hazırlıq səviyyəsi yüksəldiləcəkdir. Telefon rabitəsi və internet xidməti tarifləri optimallaşdırılacaq, o cümlədən, TDM tipli ATS-lərin İP ATS-lərlə əvəz olunması, Wi-Fi texnologiyasının tətbiqinin daha da genişləndirilməsi, 4G texnologiyalı CDMA stansiyalarının qurulması həyata keçiriləcək, ölkədə universal telekommunikasiya və poçt xidmətlərinin təşkili başa çatdırılacaqdır. Qeyd etmək istərdim ki, 2012-ci ildə Azərbaycan 4-cü nəsil (4G) mobil rabitə texnologiyasını tətbiq edən Avropanın 9-cu, dünyanın isə 37-ci ölkəsi olmuşdur .\nElektron hökumətin formalaşdırılması ilə bağlı tədbirlər ardıcıl və mərhələli qaydada dövlət orqanlarında müasir informasiya-kommunikasiya texnologiyalarının tətbiqini, vahid infrastruktur əsasında öz aralarında təhlükəsiz informasiya mübadiləsinin həyata keçirilməsini, funksional vəzifələr üzrə e-xidmətlərin göstərilməsini, mövcud informasiya təhlükəsizliyinin təmin edilməsini, səriştəli istifadəçi və mütəxəssislərin hazırlanmasını və digər vacib istiqamətlərdə fəaliyyətləri nəzərdə tutur.\nAzәrbaycan Respublikasının Rabitә vә İnformasiya Texnologiyaları Nazirliyi vә Azәrbaycan Respublikasının Prezidenti yanında Vәtәndaşlara Xidmәt vә Sosial İnnovasiyalar üzrә Dövlәt Agentliyinin tәrәfindәn "2013-2015-ci illәrdә "Elektron hökumәt"in inkişafı Dövlәt Proqramı" layihәsi hazırlanır.\nTəhsil-innovasiya-elmə əsaslanan biliklər iqtisadiyyatının formalaşdığı indiki zamanda ölkədə informasiya-kommunikasiya texnologiyalarının inkişafı üçün elmi tədqiqat layihələrinin stimullaşdırılması, elmi-texnoloji layihələrə dəstək verilməsi vacibdir. Bu məqsədlə Rabitə və İnformasiya Texnologiyaları Nazirliyi (RİTN) “Azərbaycan Respublikasında 2013-cü ilin “İnformasiya-kommunikasiya texnologiyaları ili” elan edilməsi ilə bağlı Tədbirlər Planı” çərçivəsində Prezident yanında Elmin İnkişafı Fondu (EİF) ilə birgə “İKT-nin inkişafına yönəlmiş əhəmiyyətli layihələrin dəstəklənməsi” üzrə tədbirlərin icrasına başlayacaq. Qeyd edək ki, Tədbirlər Planında sözügedən bənd üzrə Elmin İnkişafı Fondu tərəfindən İKT istiqamətli bir neçə qrant müsabiqəsinin (pilot layihə, fundamental-tətbiqi xarakterli layihələr və s. üzrə) keçirilməsi də planlaşdırılır. Artıq bu məqsədlə müsabiqə şərtləri, elmi istiqamətlər və prioritetlər müəyyənləşdirilib.\nDövlət qulluqçularının elektron xidmətlərin təşkili, vətəndaşların isə onlardan istifadəsi sahəsində bilik və bacarıqlarının artırılması məqsədilə maarifləndirmə və təşviqat, stimullaşdırılma tədbirləri genişləndiriləcəkdir. "Elektron hökumət"in inkişafında innovativ yeniliklərin tətbiqinə, sosial şəbəkələr və digər onlayn media vasitələrindən istifadəyə fikir veriləcəkdir.\n"Azәrbaycanda "elektron hökumәt" üçün tәlim mәrkәzinin yaradılması" layihәsi üzrә "Koreya Respublikasının Xarici İşlәr Nazirliyi vә Azәrbaycan Respublikasının Rabitә vә İnformasiya Texnologiyaları Nazirliyi arasında Qrant razılaşması" imzalanıb. Qeyd edәk ki, layihә çәrçivәsindә Bakı şәhәrindә vә Gәncә, Naxçıvan, Sumqayıt, Mingәçevir, Bәrdә, Lәnkәran, Qazax, Zaqatala, İmişli, Qәbәlә, Göyçay, Şirvan, Şamaxı, Quba, Şәki daxil olmaqla on beş (15) bölgәdә tәlim mәrkәzlәri yaradılacaq. Tәlim mәrkәzlәrindә Koreya mütәxәssislәri tәrәfindәn xüsusi tәhsil informasiya sistemi quraşdırılacaq vә zәruri avadanlıqlarla tәmin olunacaq. Dövlәt qulluqçuları bu mәrkәzlәrdә bilavasitә tәlim kurslarında iştirak edә bilәcәk, eyni zamanda mәrkәzin distant tәhsil xidmәtlәrindәn yararlanacaqlar. Layihә çәrçivәsindә tәlim mәrkәzinin fәaliyyәtinin tәşkili, elektron tәlim materiallarının hazırlanması üzrә tәcrübә әldә etmәk üçün yerli mütәxәssislәr Koreyada tәlim kursları keçәcәklәr. Azәrbaycanda "elektron hökumәt" üçün tәlim mәrkәzinin yaradılması dövlәt qulluqçularına İKTnin tәtbiqi sahәsindә yeni praktik bilik vә bacarıqların әldә edilmәsinә imkan yaradacaq. Mәrkәz dövlәt idarәçiliyindә vә respublikanın ictimai hәyatının digәr sahәlәrindә e-hökumәt ideyalarının tәtbiqinә, informasiya cәmiyyәtinin inkişafına, elektron biliklәrin ümumi sәviyyәsinin yüksәldilmәsinә, elektron xidmәtlәrin artmasına xidmәt edәcәk.\n“Asan imza” xidmətinin yaxınlarda “Elektron hökumət” portalına inteqrasiya ediləcəyi gözlənilir. Hazırda "Asan xidmət" və Azərbaycan Vergilər Nazirliyi ilə birgə "Asan imza" ilk növbədə vergi ödəyicilərinə təqdim edilmişdir, lakin yaxın gələcəkdə bu xidmət artıq bütün ölkə vətəndaşlarına təqdim ediləcək.Bəs Asan İmza nədir? – Asan imza (mobil imza e-xidmətlərə daxil olan və rəqəmsal imzalar edən zaman kimliyinizi təsdiqləmək üçün sizin mobil identifikasiyanızdır. Asan İmza (Mobil imza) bütün mövcud e-xidmətlərdən istifadəni mümkün edir. Asan İmza (Mobil imza) əslində elektron mühitdə fiziki İD-karta bərabər sənəd kimi sertifikatlara bağlı olan mobil telefon SİM-kartınızdır. Asan İmza (Mobil imza) ilə siz şəxsiyyətinizi təsdiq edə və sənədlərə rəqəmsal imza ata bilərsiniz.\nGöstərilən perspektivlər yaxın gələcəkdə Azərbaycanda İKT sektorunun ölkədə ən qabaqcıl sahələrdən biri olacağına, bu sahədən əldə olunana gəlirin isə neft-qaz sektorundan belə əldə olunan gəlirdən artıq olacağına söyləmə imkan verir. Bu isə respublikamızda qeyri-neft sektorunun inkişafı üçün böyük töhfədir.\nNəticə olaraq qeyd etmək isərdim ki, “Elektron Hökumət” Azərbaycanda İKT infrastrukturu və insan dəyərliliyinin vəhdəti əsasında vətəndaşların zaman və əlavə vəsait itirmədən dövlət xidmətlərinə birbaşa çıxışını təmin edəcək. Mən də bir vergi xidməti orqanı əməkdaşı və eləcə də sadə bir vətəndaş kimi dövlətimizin bu istiqamətdə gördüyü işləri yüksək qiymətləndirirəm, vətəndaşlarımız üçün yaradılan bu imkanlardan hər kəsin faydalanacağını düşünürəm.\nMəqalə hazırlanarkən Elektron Hökumət bülletenlərindən, Azərbaycan Respublikasının qanunlarından, Rabitə və İnformasiya Texnologiyaları Nazirliyinin rəsmi internet saytı www.mincom.gov.az, “Elektron Hökumət” portalının rəsmi saytı www.e-gov.az və digər rəsmi dövlət saytlarından,eləcə də ölkədə İKT xəbərləri üzrə Kütləvi İnformasiya vasitələri saytlarından və bu mövzuda yerli və xarici elm işçilərinin elmi tədqiqat işlərindəki məlumatlardan istifadə olunmuşdur.\nMeqaleFiles -> Elektron hökumət


05:07 28 Oktyabr 2021\nBankdan kredit götürmüşəm. Əvəzində özümə məxsus evi ipoteka qoymuşam. İpoteka müqaviləsində həm ipoteka qoyduğum evə, həm də öz həyatıma dair sığorta müqavilələrinin bağlanmalı olması barədə şərt var. İpoteka müqaviləsində belə bir şərtin olması qanunidirmi? Sığorta müqavilələrini bağlamasam, nə ilə qarşılaşa bilərəm?\n- İpoteka müqaviləsində ipoteka predmetinin məhv olma və zədələnmə riskinin və ipoteka qoyanın həyatının və əmək qabiliyyətinin itirilməsi riskinin sığortalanması barədə şərt nəzərdə tutula bilər. Bu, Azərbaycan Respublikası Mülki Məcəlləsinin 390.3-cü (“Müqavilə bağlamaq vəzifəsinin bu Məcəllədə və ya könüllü götürülmüş öhdəlikdə nəzərdə tutulduğu hallar istisna olmaqla, müqavilə bağlamağa məcbur etməyə yol verilmir.”) və “İpoteka haqqında” qanunun 27.1-ci (“İpoteka müqaviləsində nəzərdə tutulduqda, ipoteka qoyan ipoteka qoyulmuş əşyanı məhv olma və zədələnmə risklərindən ipoteka müqaviləsi bağlanan zaman əşyanın mövcud olan bazar qiymətini əsas götürərək tam dəyəri məbləğində, ipoteka qoyan fiziki şəxs olduqda isə, həmçinin öz həyatını və əmək qabiliyyətinin itirilməsi riskini ipoteka ilə təmin edilən tələbin ölçüsündən az olmamaq şərti ilə sığorta etdirməlidir.”) maddələrinə uyğundur.\nİpoteka predmetini sığortalasanız “İpoteka haqqında” qanunun 27.3-cü maddəsindəki neqativ nəticə ilə qarşılaşa bilərsiniz. Başqa sözlə, bank (ipoteka saxlayan) əsas öhdəliyin (kredit müqaviləsi üzrə borcun) vaxtından əvvəl icrasını tələb edə bilər. Belə tələb yerinə yetirilmədikdə bank tutmanı ipoteka predmetinə, yəni evə yönəldəcək.\nOdur ki, müqavilədə yer alan bu şərtlər qanunauyğun olmaqla bərabər sizin hüquqlarınızın qorunması baxımından da maraqlarınıza zidd deyil.


'Amerika Azərbaycanda xarici investisiyaların 80 faizini təşkil edir'\nAmCham-ın prezidenti İlqar Vəliyev\n“Biz Azərbaycanda xarici investisiyaların 80 faizini, eləcə də yerli investisiyaların mühüm bir hissəsini təmsil edirik. Palatanın sənaye sahə komitələri vasitəsilə üzvlər məlumatları bölüşür, ümumi maraq doğuran məsələləri qaldırır və mümkün həllər təklif edir. AmCham üzvü olaraq, şirkətlər və təşkilatlar Azərbaycan və ABŞ hökumətlərinin biznes məlumatları və əlaqələrinin geniş şəbəkəsinə daxil olmaq imkanı qazanır”, - AmCham-ın prezidenti İlqar Vəliyev dekabrın 1-də Azərbaycanda Amerika Ticarət Palatası (AmCham) və ADA Universitetinin təşkilatçılığı ilə keçirilən İlk Azərbaycan-ABŞ Biznes Forumunda deyib.\nBuna da bax: İ.Əliyev ABŞ Ticarət Nazirliyinin nümayəndələri ilə görüşüb\nO, AmCham-ın Azərbaycanda iqtisadi islahatlara dəstək məqsədilə ”Ağ sənəd 2016” adlı təkliflər paketini hazırladığını deyib.\nBuna da bax: İlk Azərbaycan-ABŞ biznes forumu\nVaşinqtonda “İpək Yolu” nəqliyyat forumu təşkil ediləcək\n“Bakıdan Nyu Yorka, Çikaqoya aviareyslərinin olması biznesin inkişafına təkan verir. Təhsil sahəsində əməkdaşlığımız da inkişaf edir. 2017-ci il martın 1-2-də Azərbaycanın Vaşinqtonda böyük biznes konfransı keçiriləcək və may ayında “İpək Yolu” nəqliyyat forumu təşkil ediləcək”, - o qeyd edib.\nABŞ Ticarət katibliyinin Avropa və Orta Asiya regionu üzrə köməkçisinin müavini Michael Lally Azərbaycan və ABŞ biznes icmasının nailiyyətlərindən danışıb və bu uğurda AmCham-ın yerinin birinci olduğunu deyib.\n“Biznes əlaqələrinin inkişafı üçün 20 təklif irəli sürülüb. Biz bu tövsiyələrlə işləməyə hazırıq”, - o qeyd edib.\n“Yaşıl dəhliz”in təşviqi ilə bağlı memorandum imzalandı\nVergilər naziri Fazil Məmmədov iki ölkə arasında biznesin inkişafı sahəsində vergi siyasətinin mühüm rol oynadığını önə çəkib. Onun fikrincə, Azərbaycanda iqtisadi islahatların əsasını qeyri-neft sektorunun inkişafı və biznes mühitinin genişləndirilməsi təşkil edir.\n“Vergilər Nazirliyi AmCham ilə əməkdaşlıqda maraqlıdır. Biz vergi islahatları zamanı AmCham-ın təkliflərindən istifadə edirik”, - nazir vurğulayıb.\nForum çərçivəsində Azərbaycanın Gömrük Komitəsi ilə AmCham arasında palataya daxil olan şirkətlərin mallarının və nəqliyyat vasitələrinin “Yaşıl dəhliz” buraxılış sistemindən istifadənin təşviq edilməsi işinin təşkili üzrə anlaşma memorandumu imzalanıb.\n“Biz də ABŞ-da Azərbaycan Ticarət Palatası yaratmışıq”\n“Biz də ABŞ-da Azərbaycan Ticarət Palatası yaratmışıq. Mənim səfirliyim dövründə bu palata Azərbaycanın maraqlarının ABŞ-da təbliği sahəsində çox mühüm işlər aparırdı. Palatanı dünyada tanınmış şirkətlər təsis edib. Məruzəçilərimiz Henri Kissincer, Zbiqnev Bzejinski, Riçard Luqar və başqa tanınmış simalar idi. Ümid edirəm ki, ABŞ-dakı Azərbaycan Ticarət Palatası gələcəkdə də bu səviyyəni saxlayacaq”, - o qeyd edib.\nForum Azərbaycanın ABŞ-dakı və ABŞ-ın Azərbaycandakı səfirliklərinin dəstəyi, həmçinin “Pasha Bank”ın maliyyə dəstəyilə baş tutub.\nİki ölkə arasında biznes əlaqələrinin perspektivləri, yeni əlaqələrin qurulması, yeni biznes imkanlarının aşkarlanması, qanunvericilik bazası, şəffaflıq, korrupsiyaya qarşı mübarizə, bankçılıq və maliyyə, enerji və sənaye, kibertəhlükəsizlik və onlayn ticarət, kənd təsərrüfatı və ticarət, nəqliyyat məsələləri forumun əsas mövzuları olub.


40 manata Lenin, 100 manata patefon\n2022, 27 Yanvar, Cümə axşamı, Bakı vaxtı 07:00\n85 yaşlı, 1927-ci ilin istehsalı olan patefondan ətrafa musiqi yayılır. Bu səs dükandakı digər əşyalar – Leninin büstü, sovet dövrünün qab-qacağı, SSRİ-nin orden-medalları, metal və kağız pulları, çap maşınları ilə həmahəngdir.\nDükanın sahibi, ixtisasca inşaat mühəndisi olan Nazim Həsənov deyir ki, Sovet İttifaqı dağılandan sonra işlədiyi tikinti idarəsi bağlanıb. İki il işsiz qalıb. 1993-cü ildən bu əşyaları toplaya-toplaya dükan açıb:\n«Sovetlər Birliyi dağılanda bizim idarə də dağıldı. Yaşamaq üçün müəyyən bir yol tapmaq lazım idi».\nİŞİ İTİRMƏSİ, YENİ İŞİ EYNİ DÖVRƏ BAĞLIDIR\nİşini Sovet İttifaqı dağılandan sonra itirən Nazim Həsənov elə sovet dövrünün əşyaları ilə özünə yeni iş qurub. Əlində həmin dövrün əşyaları olan adamlarla əlaqə yaradıb. Sonra həmin adamlar onu axtarıb-tapıb. Əşyaların sayı artdıqca dükan da ərsəyə gəlib. İndi isə öz alıcıları var:\n«Alıcılar həm əcnəbilər, həm də yerlilərdir. Gənc nəsil bu əşyalarla maraqlanmır. Maraqlananlar da, alıcılar da orta nəslin nümayəndələridir. Müştərilərimin arasında bir alman var. Uzun müddət məndən sovet mövzularına aid əşyalar alırdı. İki il əvvəl mənə öz kolleksiyasını göstərdi. 80 kvadratmetrlik sahədə sovet mövzusuna aid bayraqlar, Leninin, Stalinin heykəlləri, orden-medallar və s. vardı. O, əslində muzey yaratmışdı. Deyir Almaniyada bununla çox maraqlanırlar».\n40 MANATA LENİN, 100 MANATA 85 YAŞLI PATEFON\nNazim Həsənov SSRİ-nin qurucusu Vladimir İliç Leninin mağazadakı büstləri haqqında danışır:\n«Sovet vaxtı Lenin ideoloq idi, hamı ona «baba» deyirdi. Hər bir idarə və müəssisədə onun heykəlləri vardı. Sovet İttifaqı dağılandan sonra bu heykəllər əllərə düşdü. Həmin adamlar da gətirib satışa verdi. Satış qiyməti 40 manatdır. Alıcılarına gəldikdə isə, Azərbaycanda Kommunist Partiyası var, bundan başqa həvəskarlar, əcnəbilər maraqlanırlar. Düzdür, çox ağır gedir. Ancaq arada satılır».\nElektriksiz işləyən 85 yaşlı patefon 100 manata satılır. Oktyabr inqilabının 60 illiyi ilə münasibəti ilə buraxılmış çaynik, fincan, nəlbəki dəsti elə bil indi istehsal olunub. 1965-ci ilin qarmonları, sovet dövründə az qala hər evdə olan ətrafı büllur saatlar, çəngəl – bıçaq - qaşıq dəstləri, güldanlar hərəsi öz yerindən boylanır:\nSTƏKAN ALTLIQLARI 15-30 MANATDIR\n«Sovet dövründə istehsal olunmuş mətbəx əşyaları – mis, nikel və sinkin qarışığından olan mətbəx əşyaları çox keyfiyyətlidir. Fərqi ayırd edən insanlar indi də bunlardan istifadə edir».\nNazim Həsənov deyir 70-100 manat dəyərində olan çap makinalarını sovet dövrü ilə maraqlanan kolleksiyaçılar və əli həmin makinalara öyrəşən adamlar alır. Üzərində kiril əlifbası ilə «CCCP» yazılmış stəkan altlıqları 30 manat, həmin dövrdə Azərbaycanda buraxılmış armudu stəkan altlıqları isə 15 manata satılır.\nKüncdə 50-ci illərin istehsalı olan sandıq var. Həmin sandıq yeni ailə quran qıza verilirmiş.\nQIRMIZI ONLUQLAR, ODEN-MEDALLAR\n«Bu pullar isə sovet dövrünün 1, 3, 5 manatıdır. Onluğun üstündə Leninin şəklidir. Bunları satanlardan 1-2 manata alıram. Bunlar da dəmir pullardır – 1 qəpikdən 50 qəpiyə qədər».\nOrden-medallar arasında isə II Dünya Müharibəsinin 30, 50, 60 illiyi, Leninin anadan olduğu illərə həsr olunmuş, Azərbaycanın fəxri nişanları, vaxtilə çoxuşaqlı analara verilən orden-medallar çoxluq təşkil edir.\nNazim Həsənov deyir ki, gəliri «sovet dövründən» çıxsa da, o dövrün nostaljisi ilə yaşayanlardan deyil:\n«Həmin dövrdə nə qədər gözəl yaşasaq da, azadlığın iyi başqadır. Azadlıq başqa şeydir. Nə qədər də ağır olsa da, yenə azadlıq, sərbəstlik yaxşıdır».


“Əli Həsənovun qəddarlığının həddi yox idi” – Tanınmış telejurnalistdən tükürpədən təfərrüatlar – Polisə.az\n“Əli Həsənovun qəddarlığının həddi yox idi” – Tanınmış telejurnalistdən tükürpədən təfərrüatlar\nHeç yerdə və ən yaxın dostlarımdan başqa heç kimə danışmadığım yaşadıqlarımı yazacam. Sona kimi səbr edib oxuyarsınız, ümid edirəm.\nKeçmiş millət vəkili, Ramiz Mehdiyevin kürəkəni İlham Əliyevin açıqlamasını dinlədim. Açıqlama verərkən kişi kövrəldi. Kövrəldiyi məqam özü ilə bağlı deyildi. Övladı ilə bağlı idi. Bütün ataların və anaların həssas yeri övladlarıdır. Onların xoşbəxt günlərini görüb xoşbəxtliklərini tamamlamaqdır. Övlad toyunda əli, qolu qandallanıb həbsə atılmaq ömür boyu unudulmayacaq bir acı xatirə olaraq qalacaq həm toyu olan gənc cütlüyün, həm də bütün ailənin yaddaşında.\nBunları düşündüm və kişi ilə bərabər mən də kövrəldim.\nBilirəm, deyəcəksiniz ki, haqq edirdilər. Deyəcəksiniz ki, onlar insanları əzəndə, incidəndə, haqlarını tapdalayanda, bizneslərini əllərindən alıb, özlərini də şərləyib həbslərdə çürüdəndə, insanları işsiz qoyanda, ailələri başsız, aşsız, çörəksiz, pulsuz qoyanda əvəzində isə haqsız yerə qazandıqları mal, mülk, var-dövlətlə firavan, zəngin həyat sürəndə, övladlarını xaricdə oxutduranda, bir dediyini iki etməyəndə, arvadlarının, uşaqlarının əlini isti sudan soyuq suya salmasını qoymayanda, yedikləri önlərində, yemədikləri arxalarında, qayğısız, maddi sıxıntılarsız uşaqlarını biznesmen edəndə, vəzifələrə qoyanda, mülklər, villalar və daha nələr nələr edəndə bu günlərini nə üçün düşünməyib qudurğan, azğın, acgöz həyat yaşayıblar?\nNə üçün özləri vəzifədə ikən gözlərinin önündə vəzifədən gedənlərin başına gələnlərdən dərs çıxarıb öz həyatlarını səhmana salmayıblar?\nBəli… haqlısınız! Mən də bunları deyirəm.\nNə üçün elə düşünüblər ki, olduqları yerdə əbədidilər? Nə üçün elə düşünüblər ki, hər zaman güclü olacaqlar? Nə üçün elə düşünüblər ki, bunlar xəstələnə, ölə bilməzlər?\nAxı Ramiz müəllim də, kürəkəni də, Əli Həsənov da savadsız və ağılsız deyillər. Hər biri yazı yazanda, sitat gətirəndə tarixi şəxslərdən, dindən, mənəviyyatdan sitatlar gətirirlər. O oxuduqları bəs onlara heç nə verməyib? Oxuduqlarını özləri üçün deyil, bizim üçün oxuyublar? Ancaq bizə desinlər, bizə ağıl versinlər, amma özlərində heç bir dəyişiklik etməsinlər?\nMisal çəkdikləri Qurani-Kərimdən onların öyrənə biləcəyi heçmi bir şeylər olmadı? Tarixdə firon haqqında, krallar, imperatorlar, sultanlar haqqında heçmi oxumamışdılar? Ağıllı insanlar dərslərini haradan götürür bəs?\nTarixdən və yaşananlardan. Bilgi sadəcə beyini yükləmək, onu doldurub başqalarına ağıl vermək üçün deyil təkcə. Ondan ilk əvvəl özünə pay götürmək və sonra başqalarına pay vermək üçündür. Əks təqdirdə kitab yüklü eşşək məsəli boş yerə yük daşımış olursunuz.\nİndi bütün bu yaşanmışlara rəğmən nə üçün qara günlərinizə pul yığdığınız kimi bu günləriniz üçün sizi birinin müdafiə edə biləcək bir yer qoymadınız?\nNecə deyərlər, Sən işini qış tut, yaz çıxarsa, bəxtindi.\nNə üçün güclü olduğunuz zamanlarda mənəviyyatınıza işləmədiniz?\nNə üçün? Bilmirəm, heç siz özünüz də bilmirsiniz. Çünki insanıq. İnsan 3 şeyi üstündə gəzdirə bilmir. Şöhrəti, pulu və silahı (gücü). Siz də daşıya bilmədiniz. Bir çoxu kimi. Kim bilir, Bəlkə biz də vəzifədə olsaydıq, belə olardıq. İnsanlıq halıdır. Yaşanmışlar artıq yaşanıb, olanlar olub, amma nə olubsa, xalqa olub. Hər zaman da elə xalqa olur. Bu gün onlara nə etsələr də, xalqa nəyi geri vermiş olacaqlar? Nəyi geri qaytara biləcəklər? Nə əldə edəcək xalq?\nBütün bunları düşünəndə görürəm ki, bizə sadəcə danışmaq qalır.\nBir də ataların, anaların cəzasını çəkən iki gəncin alt-üst olmuş toyu, yarıda qalmış sevincləri. Görünür, elə ata və babanın nəvəsi olmaq da elə doğuşdan çiyinlərinə qoyulmuş məsuliyyətdir.\nAtaların səhvlərinin bədəlini övladlar ödəyir. Ödəməlidirmi? Bəlkə hə, bəlkə də yox, bilmirəm… Bildiyim tək şey odur ki, xalq qəzəblidir və bu qəzəbdən hər kəsə pay düşür. Çünki onlar da dolayısı yolla hadisələrə qoşulur, ya da qoşdurulur. Səfasını sürəndə cəfasına da hazır olmaq lazımdır.\nBu hadisələrdə heç kim o gəncləri düşünmədi. Hər kəs acımasızca yazdı, danışdı…\n“Beləmi olmalıydı?”, – deyə düşünürəm. Bəlkə də belə olmalı idi deyə bir məcburiyyət yox idi, amma belə olacağını bu ailə hamımızdan daha yaxşı bilir və saf olub bundan azını gözləməməlidir və ağlamamalıdır. Bizim kimi cəmiyyətdə, yəni, əzilən, qırılan, çarəsizcə Allaha sığınan, ondan yardım istəyən cəmiyyətdə bundan çoxu olmayıbsa, şükür etməlidilər.\nNə etmisinizsə, bilərək etmisiniz və səhvlərinizin arxasında aslanlar kimi dayanmağı bacarmalısınız. Həbs olunsanız da, dərd etməməlisiniz. Çünki kötücələrinizin də rahat həyatını təmin etmiş insanlarsınız. Bir az mərd olun. Etiraf etməyi də bacarın, üzür istəməyi də, həbs olunmağı da qəbul edə bilin.\nFəhlələrdən, kasıblardan, üzdüyünüz, əzdiyiniz insanlardan ayaqda qalmaq dərsi alın. Güclü olmağı öyrənin. Hər kəsin itirdikləri öz çəkisinə uyğundur.\nBəlkə sizin məsələnizdə söhbət milyonlardan gedir, bu pullar sizin üçün böyük zərbədir, amma bizim üçün də 800, 1000 manat böyük dərd ola bilər. Amma istənilən halda təsəlli olsun deyə belə düşünün ki, onsuz da bu pullar bizim deyildi, kasıblar kimi gecə gündüz min bir əziyyətlə qazanmamışdıq o pulu, gedirsə, getsin. Onsuz da hər bir halda o pul sizə də, bizə də qalmayacaq. Ona görə də bükməyin boynunuzu, əzilməyin heç olmasa. Kişilər kimi dik durun və səhvlərinizə görə üzr istəyin və cəzanız nədirsə, gileylənmədən, üzülmədən çəkin. Bu cəza ya içtimai qınaq ya da həbs olsun, fərq etməz. Özünüzü hazırlayın bütün bunlara.\nƏli Həsənov kimi, biraz çətinə düşən kimi ürəyinizdə problem yaranmasın.\nBütün bunları niyə yazıram bilirsiniz? Yeri gəldiyi zaman həyatımdan, yaşadıqlarımdan nümunə çəkməyi sevirəm. Bu ağlamaq deyil, qətiyyən. Əksinə, məni güclü edən, ayaq üstə tutan, mübarizə aparmağı öyrədən hadisələrdir. Yaşadıqlarım mənimdir və yaşamalıydım görünür, amma yaşatmasaydılar, bəlkə də heç yaşamağa layiq deyildim.\nHeç vaxt geniş publikaya danışmadığım, sadəcə yaxın dostlarımın bildiyi hadisəni danışacağam. Məqsəd hər kəs kimi ümumi və pafoslu yazmaq deyil, öz timsalımda nümunə göstərməkdir ki, siz nə etmisiniz və bu adamlar ayaqda dura bilirsə, siz də dura bilərsiniz.\nİşimdən çox təhlükəli və biyabırçı formada çıxarılanda “Xəzər”in prezidenti, hamının “Fetoçu” deyib bəyənmədiyi insanlar mənə dedilər ki, sən iş tapana kimi gizlincə sənə hər ay 1000 manat verəcəyik. Amma bu haqda heç yerdə danışma. Əli Həsənov yoxsa başımıza oyun açar. Çünki Əli Həsənov Hüseyn Dinləməzin ailəsində bir qadın qoymamışdı. Hər birini nalayiq söyüşlərlə söyüb ağsaqqal kişini şirkətə ağlaya-ağlaya göndərmişdi.\nMən onun otağında bir kişi belə iç vuraraq ağladığını gördüm. Öz verilişimlə bərabər mənim nəzarərimdə olan 4 verilişi də günahları olmadan bağlayıb hər bir aparıcısını çıxarmışdılar. Aidiyyatı olmayan ailə sahibi olan insanları da işdən çıxarmışdılar. Hüseyn bəy mənə deyəndə ki, mən səni qoruyub saxlaya bilmədim. Məni bağışla. Mən sadəcə ona bunu dedim: “Problem mənəmsə gedirəm. Susacam da, amma günahsız insanları geri qaytarsınlar. Mənim biraz borclarım var, ipoteka ödənişim var, eybi yox, hansısa formada yaşayaram, amma ailə sahibidirlər və günahları yoxdur. Bəzilərini saxladılar, amma görünən üzləri uzaqlaşdırdılar. İçlərində Qulu Məhərrəmli də var idi. Təbii ki, onu da sevmirdi və mən Əli Həsənova bir imkan yaratmış oldum ki, Qulu Məhərrəmliyə hücum etdi.\nÇox çətin günlərdə mən gizlincə qeyri-rəsmi konpensasiyamı alırdım. Amma Əli Həsənovun ora təyin etdiyi İnqilab adlı şəxs altdan-altdan hər informasiyanı toplayıb ötürürdü sahibinə. 2 ay pul aldım, 3 cü ay cibimdə 5 manatım var idi. Ödəmələrimin zamanı idi. Taksi tutdum ki, gedim kartdan pulu çıxaracam və qayıdanda da pulum olacaq.\nGəldim bankomatın qarşısına və taksi də gözləyir ki, pul çıxaracam və ödənişi edəcəm. Kartımı 3 dəfə salıb əməliyyat etdim, amma hesabım boş idi…\nBəlkə bir səhvlik var deyə, mühasibimizə zəng etdim. Mənə dedi ki, Ramal, bizi bağışla, biz sənə pul verə bilmirik, məsələnin üstü açılmaq üzrə idi, tez dayandırdıq. Onlar da mənə xəbərdarlıq etmədən etmişdi bunu. O pul ümid yerim idi axı. Borclar ödənəcəkdi. Mən telefonla danışa-danışa Ramiz Mehdiyevin kürəkəni kimi ağlamışdım. Bunu xatırladım o videoda. Doğrudur, bu iş Əli Həsənovun əsəri idi, amma mən ümumi misal çəkdim ki, sizin kimi insanların düşünmədən qarışqa kimi əzdiyiniz insanların da fərqli qayğıları var. Hər kəsin öz dünyası olur və bu dünyasını yıxanda onlar üçün bunu tikmək asan olmur. Yenə sizdə trilyonluq ehtiyatlar var. Biz isə bir hədiyyə şokolad qutusunu belə götürmürdük ki, adımızı rüşvət alan kimi çəkməsinlər. Quru maaş…\nQuru maaşa baxan, hər xərcini hesab-kitab edən insanlar sizin kimi insanlara görə bütün hesab kitabını itirirsə və onlar dik dura bilirsə, siz də durmalısınız.\nTəbii ki bu, mənə yaşatdıqlarından bir epizod idi ki, Əli Həsənovun qəddarlığının sərhədsizliyi izah edim. Sona qədər məhv etmək istəyi, əzmi bitmirdi. Siz axı bunları yaşatmısınız.\nArada APA TV ilə vağlı məqamlar da oldu, amma o mənim üçün bir heç idi. O TV də, o TV-nin başı başqa şeylərə qarışmış rəhbəri də mənim üçün bir qırıntı idi. Bu haqda isə danışmayacağam.\nDoğrudur, bu anlarımda mənim dostlarım mənim əlimi buraxmadı. İcazə vermədilər ki, əzilim, sınım. Bəlkə adının çəkilməsindən xoşu gəlməz, amma madam ki, yaşadığım pis hadisələri yazıramsa bu hadisələrin içində mənim əlimi buraxmayan Tənzilə Rüstəmxanlının adını çəkəcəm.\nHeç məni buraxmadı. Tək qoymadı, Depressiyada olduğumu bildiyi üçün hər gün yanında oturtdu, iş tapşırdı, boş buraxmadı. Əlimi buraxmadı. “Mən ölməmişəm” dedi. “Sənə boş yerə oğlum” deməmişəm. Nə olsa da bir ananın övladının arxasında durduğu kimi mən varam yanında. Və o sadəcə mənə etmir bunu, ağlınıza gələ biləcək və gələ bilməyəcək qədər insanlara, tələbələrə öz imkanlarından hər ay ərzaq, maliyyə yardımı verirlər. Onun da imkanları sonsuz deyil təbii, sadəcə paylaşmağı bilir, yardımlaşmağı bilir.\nOndan boş yerə pul almayacağımı bildiyi üçün İnterpress.az saytına məni rəhbər təyin etdi, o sayt ona lazım deyildi, heç mənim də orda işləməyim onlara lazım deyildi, amma çətin vəziyyətdə qalmayım deyə maaşımı öz cibindən ödədi və dəstək oldu.\nBu hələ sizin qəzəbinizı gələn bir nəfərin yüngül əziyyətləridir. İndi görün daha böyük və imkanlı insanlara necə zərbələr vurmusunuz.\nTənzilə xanımın adını ona görə misal gətirdim ki, görsünlər ki, demək ki, yaxşılıq etmək də mümkündür. Amma siz pisliyi seçirsinizsə, deməli, bu gün yaşadıqlarınıza siz də uşaqlarınız da hazır olmalıydınız.\nBakıda qısqanclıq motivində dəhşətli qətl


Azərbaycana səfər etmiş oftalmoloq Bakıda mehribanlıqla qarşılandıqlarından danışıb\nİsraildəki Azərbaycan diasporunun təşəbbüsü və dəstəyilə bu ölkədən Azərbaycana səfər etmiş oftalmoloq, nevroloq və digər ixtisaslı həkimlərdən ibarət nümayəndə heyətinin rəhbəri Yişay Falik İsrailin “i24” telekanalına müsahibə verib.\nBu addımı İsrailin mütəmadi olaraq dünya miqyasında həyata keçirdiyi xoşməramlı humanitar aktlardan biri kimi qiymətləndirən oftalmoloq qeyd edib ki, Azərbaycan qazilərinin hazırkı çətin dövrdən keçmələri, normal görünüş əldə etmələri və özlərini xoşbəxt hiss etmələri israilli həkimlər üçün əsas məqsəddir. Bildirib ki, Avropada və bəlkə də dünyada ən böyük oftalmoji mərkəzlərdən biri olan Akademik Zərifə Əliyeva adına Milli Oftalmologiya Mərkəzi ən son standarlara cavab verən müasir tibbi avadanlıq və ləvazimatla təchiz olunub.\nYişay Falik yəhudilərin əsrlər boyu ölkəmizdə yaşadığını və hazırda 50 minlik yəhudi icmasının Azərbaycan vətəndaşı olduğunu nəzərə çatdırıb. Azərbaycanlıların İsrail və yəhudilər haqqında ən müsbət düçüncələrə malik olmasının isbatı kimi həkim bildirib ki, onları Bakıda inanılmaz dərəcədə mehribanlıqla qarşılayıblar, tərəflər arasında qarşılıqlı hörmət duyğuları hakim olub və Azərbaycanda özlərini evlərindəki kimi hiss ediblər.\nXatırladaq ki, ölkənin “m.ynet.co.il”, “vesty.co.il”, “dom.co.il”, “jpost”, “cursorinfo.co.il”, ABŞ-ın “baltimorejewishlife.com” xəbər saytlarında da həkimlərin ölkəmizə səfərləri barədə ətraflı informasiyalar verilib.\nQeyd edək ki, israilli həkimlərin ölkəmizə səfəri “YAŞAT” Fondunun təşəbbüsü, İsrailin Azərbaycandakı səfirliyinin və Akademik Zərifə Əliyeva adına Milli Oftalmologiya Mərkəzinin təşkilati dəstəyi ilə Vətən müharibəsi qazilərinə tibbi-humanitar yardım məqsədilə gerçəkləşdirilib.\nHəkimlərin ölkəmizə səfərləri ilə bağlı videomüsahibə və məqalələrlə aşağıdakı linklərdə tanış olmaq mümkündür:


Öz doğum günündə şəhid olan XTQ-nin giziri Samir Mehdiyev-VİDEO\n12/10/2021 - 17:14\nŞuşanı azad edən oğullardan gizir Mehdiyev Samir Vaqif oğlunu tanıyaq...\n1993-cü il noyabrın 8-də Bakının Zirə qəsəbəsində anadan olub. 241 saylı tam orta məktəbi bitirib. 2016-cı ildən Xüsusi Təyinatlı Qüvvələrdə çalışmağa başlayıb. Azərbaycan Silahlı Qüvvələrinin 100 illiyinə həsr olunan hərbi paradda xüsusi medalla təltif olunub. Vətən müharibəsində qəhrəmancasına döyüşüb, xüsusi igidliyi ilə seçilib...\nSamir “Mən şəhid olsam evə gələnləri gülər üzlə qarşılayarsan” deyib anasına...\nAnası Mahirə xanım yeganə oğlu Samirin doğum gününə və iki gün sonra qələbə münasibətilə hazırladığı tortları evə başsağlığına gələnlərə paylayıb. Samirin arzuladığı kimi... “Bu tortdan yeyin ki, Samirimin ruhu şad olsun” deyib...\nSubay idi Samir. Anası deyir ki, bəyəndiyi qız var idi, biləndə ki, ailənin tək qızıdır fikrindən daşındı: “Valideynləri tez-tez qızlarını görmək istəyəcək, mənimsə yerim vaxtaşırı dəyişir, ailəsi mənə görə əziyyət çəkməsin” deyib...\nNoyabrın 10-da Samirin şəhid olması xəbəri gəlib... Ayın 5-də Şuşa uğrunda döyüşlərdə şəhid olduğu bildirilib. Yaxınları deyir ki, Samir iplə, bıçaqla, əlbəyaxa döyüşürdü. Heç kim üzbəüz ona qalib gələ bilməzdi, boynundan atəş açıb öldürüblər...\nBabası Kamal kişi Samirin yoxluğuna dözə bilməyib, dünyasını dəyişib...\nGizir Samir Mehdiyev ölümündən sonra “Vətən uğrunda” medalı ilə təltif edilib...\nSabah ailəsi Samirin yoxluğunun qırxıncı gününü qeyd edəcək... Səbr diləyirik... Oğullarının tanınmasını, haqqında daha çox danışılmasını, unudulmamasını arzulayırlar...\nNur içində uyu, igid Samir...\nPaylaşdı: Vusala Mammadova\n27-10-2021 01:01 Şəhid Rəvan Alxaslı "Səndən İmam Hüseynə (ə) salam deyəcəm"-VİDEO\n26-10-2021 23:54 Ermənistan parlamentində Azərbaycanla sərhəddəki vəziyyətlə bağlı qapalı iclas keçirilib\n26-10-2021 23:46 Ayətullah Müdərrisi: Həzrət Peyğəmbər (s) İslam ümmətinin vəhdət mənbəyidir\n26-10-2021 23:38 Əl-Əzhərin Şeyxi Əhməd ət-Tayyib Nəcəf Əşrəf səfər edəcək\n26-10-2021 23:29 Almaniyadan qaytarılan fəaldan yaxınları xəbər tuta bilmir\n26-10-2021 23:19 Avropa İttifaqı və İran rəsmilərinin görüşü olacaq\n26-10-2021 23:11 Pentaqon İŞİD və “Əl-Qaida”nın xarici hücumları bərpa edəcəyini bəyan edib\n26-10-2021 23:08 Türkiyə parlamenti İraq və Suriyaya hərbi qüvvə göndərilməsi ilə bağlı növbəti qanun qəbul edib


01:02 31 Oktyabr 2020\nNazir: Ermənistanla danışıqlar dalana dirənib\n21:23 15.09.2020 Qısa URL\nNazirlə səfirin görüşündə Ermənistan rəhbərliyinin bölgədə gərginliyin alovlanmasına xidmət edən təhrikçi əməlləri və bu kimi təxribatçı fəaliyyətə Minsk Qrupu həmsədrləri tərəfindən münasibət bildirilməməsi təəssüflə vurğulanıb.\nBAKI, 15 sentyabr — Sputnik. Xarici İşlər naziri Ceyhun Bayramov Fransa Respublikasının Azərbaycan Respublikasındakı fövqəladə və səlahiyyətli səfiri Zakari Qrosu qəbul edib.\nXarici İşlər Nazirliyindən Sputnik Azərbaycan-a verilən xəbərə görə, Ceyhun Bayramov Azərbaycan və Fransa arasında münasibətlərin xüsusi əhəmiyyət kəsb etdiyini qeyd edərək, ölkələrimiz arasında Azərbaycanın müstəqilliyini bərpa etməsinin ilk illərindən başlayaraq əməkdaşlığın yüksək səviyyədə inkişaf etdiyini vurğulayıb. Yüksək səviyyəli səfərlər də daxil olmaqla, iki ölkə arasında müxtəlif sahələr üzrə mövcud olan mübadilə və təmasların qarşılıqlı faydalı əlaqələrimizin daha da genişlənməsinə böyük töhfə verdiyi qeyd olunub.\nNazir Ceyhun Bayramov ATƏT-in Minsk Qrupunun həmsədr ölkəsi qismində Fransa səfirinə Ermənistan-Azərbaycan Dağlıq Qarabağ münaqişəsinin həlli ilə bağlı yaranmış vəziyyət barədə ətraflı məlumat verib. Münaqişənin həlli üzrə danışıqlar prosesinin Ermənistan tərəfinin nümayiş etdirdiyi son dərəcə təxribatçı və məsuliyyətsiz davranış səbəbindən dalana dirəndiyi qeyd olunub.\n© Photo : ONA\nErmənistan rəhbərliyinin bölgədə gərginliyin alovlanmasına xidmət edən təhrikçi əməlləri və bu kimi təxribatçı fəaliyyətə Minsk Qrupu həmsədrləri tərəfindən münasibət bildirilməməsi təəssüflə vurğulanıb. İşğalçı Ermənistan ilə, ərazilərə 30 ilə yaxındır ki, işğal altında saxlanılan Azərbaycana tarazlı mövqe nümayiş etdirilməsinin düzgün olmadığı bildirilib. Həmçinin son zamanlar Ermənistanın geniş şəkildə silahlanmasının bu ölkənin yeni təxribatlarda maraqlı olduğunun göstəricisi olduğu vurğulanıb.\nCeyhun Bayramov: “Ermənistana silah verilməsi ciddi narahatlıq doğurub”


Azərbaycan-İran hərbi əməkdaşlığı müzakirə olunub -\n16:25 16 Yanvar 2019 Oxunub : 1518\nMüdafiə Nazirliyindən Azvision.az -a verilən xəbərə görə, nazirlikdə hər iki ölkənin nümayəndə heyətinin görüşü keçirilib. Əvvəlcə qonaqlar Şəhidlər xiyabanında ölkəmizin müstəqilliyi, ərazi bütövlüyü uğrunda şəhid olmuş vətəndaşlarımızın məzarlarını ziyarət edərək əklillər və gül dəstələri qoyub.\nSonra Müdafiə Nazirliyində rəsmi qarşılanma mərəsimi təşkil olunub. Qonaq fəxri qarovulun önündən keçdikdən sonra hər iki ölkənin dövlət himnləri səsləndirilib. Protokola uyğun olaraq general-leytenant M.Baqeri “Şərəf kitabı”nı imzalayıb. Tərəflər əvvəlcə təkbətək, sonra isə geniş tərkibdə görüşüblər.\nQonaqları salamlayan general-polkovnik Z.Həsənov İranın Silahlı Qüvvələrinə məxsus təyyarənin qəzaya uğraması nəticəsində baş vermiş faciə ilə əlaqədar bir daha başsağlığı verib. General-leytenant M.Baqerinin Azərbaycana səfərini ölkələrimiz arasında dostluq əlaqələrinin yüksək göstəricisi kimi dəyərləndirən general-polkovnik Z.Həsənov bu münasibətlərdə qarşılıqlı etimadın yaradılması və möhkəmləndirilməsində ümummilli lider Heydər Əliyevin və dövlətimizin başçısı İlham Əliyevin xidmətlərini xüsusi vurğulayıb.\nXalqlarımız arasında dini, tarixi, mədəni əlaqələrin mehriban dostluq ənənələrinə əsaslandığını, dövlətlərimizin bir çox istiqamətlərdə, o cümlədən hərbi sahədə də əməkdaşlığı üçün geniş potensialın olduğunu deyən general-leytenant M.Baqeri İranın ölkəmizin ərazi bütövlüyünü və münaqişənin həlli ilə bağlı ədalətli mövqeyini dəstəklədiyini, eyni zamanda ölkəsi tərəfindən Azərbaycana hərtərəfli dəstək veriləcəyini xüsusi vurğulayıb.\nTeqlər: İran Azərbaycan MN


"Yaşayış yerindən arayış ləğv edilməlidir"\n2021, 30 İyul, Cümə, Bakı vaxtı 03:52\nAzərbaycanda şəxsiyyət vəsiqəsi (nümunə)\n"Yaşayış yerindən arayış ümumiyyətlə ləğv edilməlidir".\nBunu İqtisadi Təşəbbüslərə Yardım İctimai Birliyinin rəhbəri Azər Mehtiyev deyir:\n«Çünki bu arayış sovet dövründən qalma bir şey olmaqla yanaşı, həm də müasir elektronlaşmış cəmiyyət üçün geridəqalma əlamətidir.\nArayışı hansı qurum verəcək?\nPrezident İlham Əliyevin avqustun 31-də imzaladığı fərmana görə, bu arayışın verilməsi asanlaşdırılmalıdır.\nArayış «Giriş-çıxış və qeydiyyat» idarələrarası avtomatlaşdırılmış məlumat-axtarış sisteminin (İAMAS) və digər informasiya sistemlərinin məlumatlarından istifadə edilməklə, elektron qaydada tərtib edilməlidir. O cümlədən, arayış vətəndaşların şəxsiyyət vəsiqəsi əsasında və əlavə heç bir sənəd tələb edilmədən hazırlanmalıdır. Fərmanda o da nəzərdə tutulub ki, arayış vətəndaşın müraciət etdiyi gün təxirəsalınmadan verilsin.\nAncaq fərmanda o göstərilməyib ki, arayışı hansı qurum verəcək, o cümlədən, yaşayış və qeydiyyat yeri fərqli olan vətəndaşlar arayışı necə əldə edəcəklər.\nAzər Mehtiyev hesab edir ki, arayış şəxsiyyət vəsiqəsi əsasında verilirsə, yaşayış yerindən arayışa ehtiyac yoxdur. Vəsiqə elə arayışı əvəz edir:\n"Əlbəttə ki, ola bilər ki, vətəndaşın qeydiyyat yeri və yaşayış yeri fərqli olsun. Bəs «Giriş-çıxış və qeydiyyat» idarələrarası avtomatlaşdırılmış məlumat-axtarış sistemi (İAMAS) nə üçündür ki? Qoy bu sistem bütün qurumlara və vətəndaşlara açıq olsun və arayış istəyən hər bir qurum bu sistem vasitəsilə vətəndaşın yaşayış yerini dəqiqləşdirsin».\n«Kənddə ASAN xidmət yoxdur axı…»\nAzər Mehtiyev deyir ki, bu sistemin tətbiqi kəndlərdə yaşayan insanlara təsiri məsələsi də maraqlıdır: «Hazırda kəndlərdə vətəndaşlara bu arayışı Rayon icra başçılarının kənd üzrə nümayəndələri verir. Kəndlərdə ASAN xidmət yoxdur. Kəndlilər arayış üçün rayon mərkəzlərinəmi gedəcəklər? Əgər kəndlərdə olan icra nümayəndələrinin İAMAS sisteminə giriş imkanları olacaqsa (ümid edirik), niyə bütün qurumların və vətəndaşların ona girişi olmasın ki?»\nŞəxsiyyət vəsiqəsinin elektron surətini necə əldə etmək olar?


Birma tısbağası - ev heyvanı - Məşhur deyin\nBurma tısbağası Testudo və Hind bağa ailəsinə aid bir tısbağadır. Yetkinlərin çəkisi 1 kq və orta ölçülü tısbağalara aiddir. Yetkin qaraciyərin uzunluğu 20 sm -dən çoxdur və ən uzunu təxminən 40 sm -ə çata bilər. Bədəni uzun ovaldır və karapace yuvarlaqlaşdırılmışdır. Başı orta, öpüşü qısadır və yuxarı çənədə üç diş var. Böyük gözlər və qısa boyun. Arxa yüksək və zireh uzun, boyun qalxanı və bel nisbətən düzdür. Kalça qalxanı təkdir və bükülür. Plastron böyükdür, ön kənarı düz və qalındır, arxa kənarı isə dərin çentiklidir; ön ayaqların 5 pençəsi, arxa ayaqların 4 pençəsi var; barmaqlar və barmaqlar arasında heç bir ağ yoxdur. Quyruğu qısa və qalındır, sonunda pençəyə bənzər buynuzlu çıxıntı var. Həyatda başı açıq sarı-yaşıldan ağa qədər, bədəni açıq sarı-qəhvəyi rəngdədir və hər bir skutellumda düzensiz qara ləkələr var; əzalar tərəzi ilə örtülmüşdür və tərəzi sarı-yaşıldan sarı-qəhvəyi rəngdədir nizamsız qara ləkələr.\nBirma tısbağaları subtropik quru tısbağalarıdır, dağlarda, təpələrdə və kolluqlarda yaşayırlar, gecə aktivdirlər, istiliyi sevirlər və soyuqdan qorxurlar. Təbiətcə mülayimdir, mənəvi, əsasən otyeyəndir və heyvan yemini də qəbul edir. Əsasən Hindistanın şimal -şərqindən Vyetnam və Malay yarımadasına, o cümlədən Çin, Nepal, Hindistan, Tayland, Vyetnam, Malayziya, Banqladeş, Myanma, Kamboca və digər ölkələrə yayılmışdır. Bir çox digər tısbağalar kimi, Burma tısbağaları da ev heyvanları ticarətinin bir hissəsidir. Yalnız 1989-1997 -ci illər arasında ABŞ -a 700 -ə yaxın Burma tısbağası satıldı. İnsanların ticarət və yaşayış sahələrinin genişlənməsi ilə birlikdə yaşayış yerlərinin də məhv olması ilə üzləşir. Birma tısbağalarını Çindəki istehsal sahələrində görmək asan deyil və 2005 -ci ildə bazarı təmin etmək üçün kifayət deyil.\nBirma tısbağaları təbii temperaturda 7 ildən çox cinsi yetkin olur. Çiftleşmə ümumiyyətlə may ayında başlayır və iyul-avqust cütləşmə üçün ən pik mövsümdür. Kişi tısbağaları estrusda olduqda, dişi tısbağanı izləyin.Dişi bağa dincəldikdə, dişi bağa dişi qabağına qalxır, başını və boynunu uzadır, daim yuxarı -aşağı qaçır və dişi tısbağanın başına toxunur. dişi tısbağanın sürünməsinin qarşısını almaq üçün ağzı zaman zaman. Dişi tısbağa sürünməyi dayandırdıqda, erkək tısbağa dişi tısbağanın arxasında vaxtında dolaşır, karapaya qalxır və cütləşir. Burma tısbağaları yumurtalarını qoymaq üçün vəhşi təbiətdə çuxur qazırlar.Yumurtalarını ağacların altında, yüksək rütubətli olan yerlərdə gizlətməyi sevirlər. Yumurta çuxuru təxminən 10 sm dərinlikdədir və yumurtanın üst qatı boş və nəmli torpaqdır, gizlətmək üçün zibil ilə örtülmüşdür. Yumurta hər il maydan oktyabr ayına qədər, ildə 1-2 dəfə, hər dəfə 1-6 yumurta qoyulur. Yumurtalar ağ, yuvarlaq və ya ovaldır və inkubasiya dövrü süni şəraitdə təxminən 60 gündür.\nBurma tısbağalarının qapalı yumurtlama şəraiti, müəyyən rütubət və nisbətən sabit bir temperatur (təxminən 30 ° C) tələb edən ümumi tısbağalara bənzəyir.Buralı tısbağaların yumurtaları daha böyükdür və yumurtlama qutusu daha kiçik olan tısbağalara nisbətən bir qədər yüksəkdir. yumurta. Burma tısbağalarının döllənmiş yumurtaları ilə erkən mərhələdə döllənməmiş yumurtalar arasında çox az fərq var. Bütün yumurtalar yalnız birlikdə yumurtalana bilər. Döllənməmiş yumurtaları və pis yumurtaları vaxtında çıxarmaq üçün mütəmadi yoxlamalara diqqət yetirmək lazımdır. ətrafdakı yumurtaların çirklənməsinin qarşısını alır. Birma tısbağasının yumurtalarının inkubasiya müddəti nisbətən uzundur.Təmiz saxlanması və rütubətin sabit olması üçün inkubatoru hər 1-2 aydan bir dəyişdirmək lazımdır.


Paşinyan Sarkisyana qarşı: “Prezidentin qərarı anlaşılmazdır” - Modern.Az Azərbaycan və dünya xəbərləri\n28 Fevral 2021, 20:25 | AKTUAL\nErmənistanın Baş naziri Nikol Paşinyan prezident Armen Sarkisyanın onun Baş Qərargah rəisi Onik Qasparyanın istefası ilə bağlı vəsatətini geri qaytarmasını tənqid edib.\nModern.az “RİA Novosti”yə istinadən xəbər verir ki, bu barədə o, feysbukda videomüraciəti zamanı deyib:\n“Prezidentin qərarı anlaşılmazdır. Bu məsələni sabah mitinq zamanı da vətəndaşlarla danışacağam. Mən göstərəcəyəm ki, prezidentin qərarı əsassızdır, heç bir hüquqi əsası yoxdur. Bu faktın təsdiqindən sonra müəyyən nəticələr çıxarmaq olar”.\nPaşinyan bildirib ki, sabah tərəfdarlarının mitinqində polislə toqquşmaların 10 nəfərin ölümünə səbəb olduğu 1 mart 2008-ci il hadisələrinə də toxunacaq.


Vatikan Qafqazda ikinci cəbhəni açır – Qərbin “Qarabağda müharibə” planı - KAFKASSAM - Kafkasya Stratejik Araştırmalar Merkezi\nVatikan Qafqazda ikinci cəbhəni açır – Qərbin “Qarabağda müharibə” planı\nKafkassam Editör - 30 Eylül 2016 - 6 dk okuma süresi\nRoma Papası Fransisk Gürcüstanda səfərdədir. Ardınca Azərbaycana gələcək katoliklərin liderinin Qafqaz səfərinin pərdəarxası diqqət çəkir.\nAnkarada fəaliyyət göstərən Qafqaz Strateji Araşdırmalar Mərkəzinin (KAFKASSAM) rəhbəri, türkiyəli politoloq Hasan Oktay Publika.az-a müsahibəsində Papanın səfərini şərh edib.\n– Roma Papası Gürcüstana və Azərbaycana səfərə gəlir. Maraqlıdır ki, bundan öncə Ermənistana səfər etmişdi. Nə üçün Papa Ermənistana ayrı, regionun digər iki ölkəsinə ayrı səfər etdi?\n– Ukraynada Rusiya-Qərb savaşı qızışanda Papa Rusiyaya qarşı hərəkətə keçdi. Ortodoks aləmini bölüb Rusiyaya qarşı istifadə etmək üçün hərəkətə keçən Papa əvvəlcə Türkiyəyə gələrək, Rum Ortodoks Patriarxı Bartolomeo ilə görüşdü, sonra da Ermənistana səfər etdi. İndi isə Gürcüstana gəlir. Bu üç Ortodoks kilsəsinin mövqeyi önəmlidir. Azərbaycana edilən səfəri də Papanın Rusiyaya qarşı cəbhə formalaşdırması kontekstində dəyərləndirmək lazımdır.\nErmənistana xüsusi səfər etməsinin səbəbi isə dünyadakı erməni lobbisini, həmçinin, Ermənistanı Rusiyaya qarşı qaldırmaq idi. Papanın səfərindən sonra Ermənistanda baş verənlər də bunu sübut edir.\n– Papanın Azərbaycan səfəri “hamımız qardaşıq” şüarı altında baş tutacaq. Vatikan bununla nəyə işarə edir? Hesab etmək olarmı ki, Papa İrəvanda Azərbaycan torpaqlarını işğaldan azad etmək üçün müharibə variantından çəkindirəcəyinə dair söz verib və Bakıda ermənilərlə anlaşmasını istəyəcək?\n– Papanın ana strategiyası Qafqazda Rusiyaya qarşı bir cəbhə açmaq ola bilər. Bunun üçün Azərbaycan və Ermənistanı barışdırıb hər iki ölkəni Rusiyaya qarşı olan Qərb blokuna qoşmaq istəyər. Bunun baş verməsi çox çətin görünür. Amma Vatikan iki il öncə hazırladığı planı davam etdirir. Post-sovet coğrafiyasında, Qafqazda, həmçinin, Yaxın Şərqdə gündəmin hər gün iki dəfə dəyişdiyi bir vaxtda Vatikanın bu gündəmi iki il öncə hazırladığı planlarla dəyərləndirməsi həmin siyasətin iflasa uğradığını göstərir.\nQafqazda sülhün önündə ən böyük maneə Qarabağ problemidir. Bu problemin həlli də bəllidir. Münaqişənin həlli olmadan Qafqaza sülh gətirmək çox çətin görünür.\n– Siz bir müddət öncə bildirmişdiniz ki, Papanın Qafqaz səfərindən sonra Qərb Qarabağda idarəolunan müharibə başlada və bunu Rusiya torpaqlarına daşıya bilər. Bu ssenarilər hələ də gündəmdədirmi?\n– Papanın İrəvan səfərindən sonra Qarabağda döyüşlər baş verdi. Papanın əsas məqsədi və hədəfi Qafqazda qarışıqlığın olması və bunun Rusiya torpaqlarına sıçraması idi. Qarabağ müharibəsi Rusiyaya sıçrasaydı, o zaman Ukraynada Moskva üzərində qələbə qazanacaqdılar. Amma fikrimcə, indi bu planların uğurlu olma şansı yoxdur. Bu baxımdan, Papanın Azərbaycana gəlişi müsbət səfərdən başqa bir şey\n– Bu səfərdən sonra bölgədə nələr dəyişə bilər, yaxud dəyişə bilərmi?\n– Papanın səfəri iki il öncədən planlaşdırılırdı. Bu iki ildə Qafqazda çox şeylər dəyişdi. Xüsusilə apreldə Qarabağda baş verən hərbi toqquşma Azərbaycanın bölgədə silahlı gücünü ortaya qoydu. İndi Ermənistan Qarabağ məsələsində müharibə yox, diplomatiya yolunda hərəkət edir. Eyni zamanda, Azərbaycan da diplomatiyasını hərəkətə keçirərək, bölgədə sülh əldə olunmasını təmin edə bilər. Müharibə indiki məqamda nə Ermənistana, nə də Azərbaycana fayda verəcək. Burada meydana gələ biləcək uzunmüddətli müharibə həm Yaxın Şərqə, həm də Rusiyaya təsir edə bilər. Buna görə Rusiya bölgədə daha diqqətli hərəkət etməyə başladı. Papanın səfəri də Rusiya tərəfindən yaxından izlənilir.\n– Bu səfərin Qarabağ məsələsində təsiri necə ola bilər?\n– Qarabağda sülh diplomatiyası xaricində heç bir həll yolu yoxdur. Buna görə də Papa 2 il öncə planlaşdırılan Ukrayna strategiyasından vaz keçəcək. Əvəzində Papa Qarabağda hər iki tərəfin anlaşmasına zəmin yarada bilər. Bunu edərsə, iki il öncə içinə düşdüyü yanlış strategiyanı düzəldə bilər. Papanın siyasi və iqtisadi gücü buna imkan verir. Lakin Vatikanın Qafqazda Ermənistan və Gürcüstan kilsələri üzərindən Rusiyaya hücum təşkil etmək gücü isə zəifdir. Həmçinin, bu, uğurlu strategiya deyil.\nEtiketlerVatikan Qafqazda ikinci cəbhəni açır – Qərbin “Qarabağda müharibə” planı\nZELENSKİ AZƏRBAYCANI SEÇDİ\nUkrayna prezidenti Vladimir Zelenski Bakıya iki günlük səfərə gəlir. Bu haqda aylar öncə məlumat almışdım….\nBundan sonra yapılacak olan Suriye toplantılarında Türkiye önemli bir rol üstlenecektir” – Kafkassam Başkanı Hasan Oktay\nHasan Oktay 24 Ağustos 2016\n“Bundan sonra yapılacak olan Suriye toplantılarında Türkiye önemli bir rol üstlenecektir” – Kafkassam Başkanı Hasan…\nKafkassam Editör 23 Eylül 2021\nBARDAKOĞLU’NDAN BU YANA DİYANET’TEKİ DİNİ MODERNİZASYON ÇALIŞMALARI KAPSAMINDA ELEŞTİREL BİR YAKLAŞIM) Son günlerin gündemine oturan…\nAsif Nerimanlı: Azərbaycan və Ermənistan razılığa gəliblər\nKafkassam Editör 16 Mayıs 2021\nSərhədlə bağlı danışıqlar başa çatıb, Azərbaycan və Ermənistan razılığa gəliblər. Müxtəlif erməni mənbələr razılaşma ilə…\nTuran Rzayev: Kremldə cızılan təhlükəli “Türküstan ssenarisi”\n– KTMT taciklərin əli ilə Fərqanə vadisinə girməyə çalışır Qırğızıstan-Tacikistan sərhədində vəziyyət yenidən gərginləşib. İlkin…


Bu meyvə ürəyin dərmanı hesab olunur\n18:44 15.11.2016 Qısa URL\nDamarları genişləndirir, qan dövranını yaxşılaşdırır, qanda "pis" xolesterolun səviyyəsini aşağı salır\nBAKI, 15 noy — Sputnik. Bu meyvənin adı berqamotdur. Berqamot sitrus meyvələrinə aiddir. Lakin digər sitrus meyvələri ilə müqayisədə berqamotu acı dada görə çiy halqa yemirlər. Sputnik bu barədə saglamolun.az-a istinadən xəbər verir.\nBerqamot və berqamot çayı ürək üçün olduqca faydalıdır — damarları genişləndirir, qan dövranını yaxşılaşdırır, qanda "pis" xolesterolun səviyyəsini aşağı salır. Həkimlər bu çayı ürək xəstəlikləri olan insanlara müalicəvi vasitə kimi tövsiyə edirlər.\nBundan əlavə berqamot çox güclü mikrob və virus əleyhinə təsirə malikdir, orqanizmdə iltihabı azaldır, immun sistemini möhkəmləndirir. Soyuqdəymə və qripp zamanı berqamot çayı çox yaxşı kömək edir — qızdırmanı salır, xəstənin vəziyyətini yüngülləşdirir.\nBerqamot sinir sisteminə də çox müsbət təsir edir — stresi azaldır, əhval-ruhiyyəni yaxşılaşdırır, baş ağrıları azaldır. Berqamot şəkərin səviyyəsini tənzimləyir və bu səbəbdən şəkərli diabetdən əziyyət çəkənlər üçün çox faydalıdır. Berqamot kişilərdə potensiyanı yaxşılaşdırır.\nmeyvə, sağlamlıq, ürək, berqamot, sitrus


Prezident İlham Əliyev: “Əgər ermənilər öz çirkin planlarından əl çəkməsələr, onlar üçün çox ağır nəticələr olacaq” » Absheronxeber.az | İnformasiya agentliyi\nErmənilər uzun illər Dağlıq Qarabağın Azərbaycandan alınıb Ermənistana birləşdirilməsi üçün mübarizə aparıblar. Bu mübarizəni Sovet İttifaqı zamanı da əhəmniyyətli şəkildə davam etdiriblər. Lakin onların bu çirkin niyyətlərini həyata keçirməyə mane olan əsas amil – Heydər Əliyev amili idi. Sovet İttifaqı rəhbərliyində Heydər Əliyev amili erməniləri uzun illər separatçı hərəkətlərini reallaşdırmağa imkan verməmişdir. Yalnız Heydər Əliyev Siyasi Bürodan uzaqlaşdırılandan iki həftə sonra ermənilər Dağlıq Qarabağı Azərbaycandan ayırıb Ermənistana birləşdirmək haqqında iddia qaldırdılar.\nSovet İttifaqının son illərində Azərbaycana qarşı böyük ədalətsizliklər edilibdi. Azərbaycan xalqının cəlladı Qorbaçov və onun ermənilərdən ibarət yaxın ətrafı ölkəmizə qarşı nifrətlə yaşayırdı. Ermənilər Qorbaçovu tamamilə əla alaraq onların xeyrinə qərarlar verdirməyə nail oldular.\n“Böyük qardaş”ın kürəyimizə sancılan böyük xəcəri...\nDağlıq Qarabağda xüsusi komitənin yaradılması və o komitəyə Qorbaçovun köməkçisi Arkadi Volskinin təyin edilməsi Qarabağın Azərbaycandan qoparılma planı idi. Volskinin vaxtında azərbaycanlılar o vaxt Dağlıq Qarabağın bəzi yerlərindən zorla çıxarılmış, ilk etnik təmizləmə siyasəti aparılmış, azərbaycanlılar Xankəndidən qovulmuşlar. Qeyd edək ki, Volskin bu fəaliyyəti müqabilində erməni lobbisi tərəfindən “mükafatlandırıldı. Onun sonradan Rusiya Sahibkarlar İttifaqına rəhbərlik etməsinin təsadüfi olmadığı hər kəsə aydındır. Azərbaycanın o zamankı rəhbərliyi isə bütün bunlara göz yumurdu. Sözsüz ki, xalqın tale yüklü məsələsində, milli maraqlarına göz yummaq xalqa, vətənə xəyanətdir.\nSovet İttifaqının 366-cı alayı azərbaycanlılara qarşı etnik təmizləmə işlərində, Xocalı soyqırımında, torpaqlarımızın işğal altına düşməsində həlledici rol oynamışdır. Azərbaycan xalqı bu faktları heç vaxt unutmayacaq. Hər kəsə aydırdır ki, vaxtilə “böyük qardaş” adlandırılan dığımız ruslar 366-cı alaya əmr verərək kürəyimizə böyük xəcər keçirdi.\nErmənilərin dəyişməz xisləti\nErmənistanda yaradılan siyasi şoudan, yəni Paşinyanın guya xalq tərəfindən hakimiyyətə gətirilməsindən sonra erməni xalqında nikbinlik yaransa da sonradan gösləntilərin puç olduğu aydın oldu. Çünki bugünkü rəsmi İrəvan ölkəni uçuruma aparır. Ermənistanın indiki rəhbərliyi məsuliyyətsizdir, addımlarının nəyə gətirib çıxara biləcəyini düzgün təhlil edə bilmir.\nİki il bundan əvvəl Ermənistanda dövlət çevrilişi baş verəndə Azərbaycan buna neytral qaldı. Çünki Azərbaycan tərəfi Koçaryan-Sarkisyan xuntasının hakimiyyətdən getməsində maraqlı idi. Ermənistanın bundan əvvəlki hakimiyyəti erməni xalqında da ancaq nifrət hissləri doğururdu. Nikol Paşinyan hakimiyyəti Azərbaycana qeyri-rəsmi kanallarla müsbət siqnallar göndərmiş, yalvarmış, vaxt istəmişdi. Daha sonra Paşinyan Düşənbədə Azərbaycan Prezidentindən vaxt verilməsini birbaşa xahiş etmişdi. O, Ermənistanda daxili vəziyyətin ağır olmasını, keçmiş hakimiyyət nümayəndələrinin revanş almaq, danışıqlar prosesini pozmaq istəmələrini, özünün isə danışıqlara meyilli olmasını, məsələni həll etmək istəməsini demiş, atəşkəs rejiminin möhkəmlənməsini xahiş etmişdi. Amma görünən odur ki, ermənilərin xisləti dəyişən deyil.\nErmənistandakı hakimiyyət dəyişikliyi Minsk qrupunun həmsədrlərində də müsbət ümidlər yaratmış, görüşlər əsnasında ümidlərlə dolu fərziyyələr səsləndirmişdilər. Bu gün onların da çıxışlarında Azərbaycan üçün ümidverici ciddi fikirlər eşitmək mümkün deyil.\nPaşinyan çevriliş nəticəsində hakimiyyətə gələndən bir ay sonra uğurlu Günnüt əməliyyatı keçirilsə də, Azərbaycan yeni hakimiyyətə qarşı keçmiş xuntanın revanşına yol verməmək üçün bundan PR məqsədilə istifadə etmədi. Bütün bunlar Paşinyan üçün bir şans idi ki, danışıqlar masasına əyləşərək ortaq məxrəcə gəlsin.\nAmma indi Ermənistan o məğlubiyyəti qələbə kimi qələmə verməyə çalışır. Azərbaycan tərəfinin təqdim etdiyi görüntülər Ermənistanın heç bir qələbə qazanmadığını təsdiqləyir. Bu qələbədirsə, onda Ermənistan niyə Kollektiv Təhlükəsizlik Müqaviləsi Təşkilatına müraciət edir? Çünki özünün Azərbaycan əsgəri qarşısında aciz qalacağını çox gözəl anlayır.\nAzərbaycan Respublikasının Prezidenti İlham Əliyevin AzTV, İctimai və Real televiziyalarına verdiyi müsahibəsində sözügedən məsələyə toxunaraq bunları deyib: “Ermənistan siyasətinin əsas qayəsi özlərini alçaltmaqdır, özlərindən məzlum, yazıq xalq imici düzəltməkdir, ağlaşmaqdır və ondan-bundan nə isə imtiyaz, ianə, qrant, kömək qoparmaqdır”. Dövlət başçısı qeyd edib ki, müstəqillik Ermənistanda formal xarakter daşıyır. Bu necə müstəqil ölkədir ki, öz qərarını qəbul edə bilmir? Paşinyan Soros rejiminin məhsuludur. Bu gün Ermənistanda söz sahibi Sorosdur”.\nPaşinyanın hakimiyyət komandası necə formalaşır?\nHər kəsə bəllidir ki, bu gün Paşinyanın hakimiyyət komandasının bütün üzvləri ya Soros Fondundan, ya “Transperensy”dən, ya da ki, o biri insan hüquqları təşkilatlarındandır. Ona görə də bəzi beynəlxalq QHT-lər bu gün Ermənistanda baş vermiş despotik hərəkətlərə göz yumurlar. Ermənistanda bir jurnalist aclıq edib həbsxanada ölüb, heç bir təşkilat məsələ qaldırmayıb.\nErmənistanda iki keçmiş prezident sırf siyasi fəaliyyətlərinə görə məsuliyyətə cəlb edilib, buna göz yumulur. Əsas müxalifət partiyasının liderinin deputat toxunulmazlığı götürülüb, buna heç bir reaksiya vermirlər. Avropa Şurası niyə susur? Ermənistan üzrə məruzəçilər niyə susurlar? “Freedom House”, “Human Rights Watch”, “Amnesty International” niyə susur? Amma həmin təşkilatlar Azərbaycana qarşı ikili standartlarla çıxış edirlər. Deməli burda maraqlar var və bu təşkilatlar öz beynəlxalq missiyalarını kənara qoyaraq birbaşa və açıq şəkildə erməniləri müdafiə edirlər. Ermənistanda baş verənlərə göz yummaq, elə onların müdafiəsinə qalxmaq kimidir.\nPaşinyan nə üçün təxribatlara əl atır?\nErmənistanın bugünki hakimiyyəti tez-tez təxribatlara əl atır. Qeyd etmək lazımdır ki, hazırda Ermənistanla faktiki olaraq danışıqlar getmir. Ermənistan rəhbəri danışıqlar prosesini pozub. Çünki onların cəfəng bəyanatları, təxribat xarakterli addımları danışıqları mənasız edir. Bunun özü ən böyük təxribatlardan biridir. Növbəti təxribat birbaşa Paşinyanın çıxışlarıdır. Paşinyan deyir ki, Azərbaycan Ermənistanla yox, Dağlıq Qarabağla danışıqlar aparmalıdır. Bu, formatı dəyişdirmək cəhdidir və buna Azərbaycan heç vaxt razı ola bilməz. Belə fikirlər ölkəmizin milli maraqlarına tamamilə ziyandır. Minsk qrupunun həmsədrləri də Ermənistan tərəfinə bu kimi açıqlamaların ziyanlı olmasını bildiriblər. Görünən odur ki, ermənilər məqsədli şəkildə bu açıqlamalarla çıxış edirlər ki, hazırkı status-kvonu hələ bir müddət də davam etdirsinlər.\nErmənistanın növbəti təxribarı işğal edilmiş torpaqlarda məskunlaşdırma aparmasıdır. Rəsmi İrəvan bu addımı bütün beynəlxalq konvensiyalara ziddir, qanunsuzdur, cinayətdir. Bunu Paşinyan rejimi şüurlu şəkildə edir. Azərbaycanı təxribata çəkirlər. Ona görə də beynəlxalq qurumlar bu faktlara biganə qalmamalı və Ermənistanın bu əməlinə “DUR” deməlidirlər.\nQədim tarixi şəhərimiz olan Şuşada qondarma rejimin dırnaqarası rəhbərinin guya andiçmə mərasiminin keçirilməsi növbəti təxribatdır, açıq təhqirdir. Dünya ictimaiyyəti onların bu addımlarına susmamalı və erməniləri bu kimi əməllərindən çəkindirməlidirlər.\nNövbəti təxribat hərbi təlimlərlə bağlıdır. Düşmən tərəfinin hansısa komediya tipli təlimlər keçirilməsi açıq şəkildə güc nümayişi göstərmək, müharibə cəhdirdir. İyul hadisələri isə artıq 6-cı, açıq silahlı təxribatdır. Artıq Minsk qrupunun həmsədr ölkələrinin birinin yüksək vəzifəli rəsmisi açıq bildirib ki, atəşkəsi Ermənistan tərəfi pozub. İyul təxribatından sonra avqust tayında mülki vətəndaşlara qarşı terror aktları, hərbçilərimizə qarşı hərbi təxribat törətmək üçün diversiya qrupu göndərilib və o diversiya qrupunun başçısı tutulub.\nÖz müsahibəsində Ermənistanın təxribatlarına toxunan Prezident İlham Əliyev bildirib ki, onların məqsədi danışıqları pozmaq, ondan sonra Azərbaycanı ittiham etmək və status-kvonu dəyişməz saxlamaqdır. Ona görə də Prezident haqlı olaraq hesab edir ki, belə təxribatlar olduğu üçün danışıqlar haqda danışmaq məsuliyyətsizlikdir: “Mən hər zaman, bütün dövrlərdə Azərbaycan xalqına həqiqəti demişəm və hesab edirəm ki, bu, yeganə düzgün siyasətdir. Azərbaycan danışıqlardan imtina etmir, ancaq Ermənistanın özünə görə bic siyasətinə qoşulmaq istəmir. Biz imitasiya naminə danışıqlarda iştirak etməyəcəyik. Danışıqların hazırkı vəziyyətini mənfi qiymətləndirirəm və hesab edirəm ki, Azərbaycan xalqı mənimlə tam razıdır. Özümüz-özümüzü aldatmamalıyıq, xalqımızı aldatmamalıyıq. Danışıqlar getmir . Siyasi cəhətdən bu qüsurlu və ziyanlı bəyanatlar danışıqlar üçün yer qoymur”. Prezident qeyd edib ki, Rəsmi Bakının bir şərti var: “Onlar bizim torpaqlarımızdan qeyd-şərtsiz və tam çıxmalıdırlar, bu , BMT Təhlükəsizlik Şurasının qətnamələrində öz əksini tapır”.\nErmənistan Azərbaycan üçün daim təhlükə mənbəyidir\nBu gün görünən odur ki, Ermənistan yeni böyük müharibəyə hazırlaşır. Onlar tərəfindən təmas xəttinə yaxın ərazilərdə qüvvələrinin cəmləşdirilməsi müşahidə olunur. Kollektiv Təhlükəsizlik Müqaviləsi Təşkilatını, öz müttəfiqlərini bu işlərə cəlb etmək üçün zondaj aparılır. Ermənistan təcavüzkar dövlətdir. Onlar terrorizmə sponsorluq edən ölkədir. Rəsmi İrəvan bizim üçün daim təhlükə mənbəyidir.\nPrezident İlham Əliyev öz müsahibəsində sözügedən məsələlərə diqqət çəkərək bunları söyləyib: “Ermənistan beynəlxalq hüququ yerə vurursa, Azərbaycan da beynəlxalq hüququ gözləməyəcək. Bizə qarşı ciddi təxribat törədilərsə, onda bizim üçün heç bir məhdudiyyət olmayacaq. Artıq Ermənistan ərazisinə keçmək üçün bizə heç bir hərbi maneə yoxdur. Əgər ermənilər öz çirkin planlarından əl çəkməsələr, onlar üçün çox ağır nəticələr olacaq.\nGürcü familiyaları altında gizlənən etnik ermənilər Gürcüstan-Azərbaycan əlaqələrinə zərbə vurmağa çalışırlar\nRusiya və Serbiyadan Ermənistana silah göndərilməsi xalqımızın milli maraqlarına heç bir halda cavab verə bilməz. Azərbaycan Prezidenti mövcud problem, sual, narahatlıqlar haqqında xalqa və müttəfiqlərinə açıq mesajlar verir. Məsələ ilə bağlı dövlət başçmısı bunları deyib: “Serbiya və Rusiya prezidentləri ilə də mənim telefon söhbətim oldu və mən narahatlığımı ifadə etdim. Gürcüstan öz ərazisindən Ermənistana silahların daşınmasına imkan vermədi. Ona görə mən Gürcüstan hökumətinə təşəkkürümü bildirirəm. Ermənistan və Gürcüstanda yaşayan, bir çox hallarda gürcü familiyaları altında gizlənən etnik ermənilər hər vəchlə çalışırlar ki, Gürcüstan-Azərbaycan əlaqələrinə zərbə vursunlar. Gürcüstanda keçən il baş vermiş bəzi təxribat xarakterli hadisələrin mənbəyi də dünya erməniliyidir. Onların əsas məqsədi Gürcüstan-Azərbaycan əlaqələrini pozmaqdır. Amma buna nail olmayacaqlar”.\nGürcüstanda yaşayan bəzi yerli ermənilər Ermənistan rəhbərliyinin təhriki ilə orada qızışdırıcı fəaliyyətlə məşğuldurlar. Onlar separatizmə meyil göstərirlər. Bu sözsüz ki, gürcülərin də milli maraqlarına ziyandır.\n“Azərbaycan hər zaman Gürcüstanın yanında olub. Azərbaycan hər zaman Gürcüstanda inkişafın, rifahın, sabitliyin tərəfdarı olubdur” – deyən dövlət başçısının sözlərinə görə, Rəsmi İrəvan BMT və digər beynəlxalq təşkilatlarda həmişə Gürcüstanın əleyhinə səs verib. Ərazi bütövlüyü məsələlərində həmişə Gürcüstanın əleyhinə mövqe sərgiləyib.\nErmənistanda islamofobiya dövlət siyasətidir\nQeyd etmək lazımdır ki, Azərbaycan Prezidentinin xarici siyasət istiqamətləri ilə çıxışlarında əsas prioritetlərdən biri müsəlman ölkələri ilə əlaqələrdir. Ölkəmizi BMT-də ən çox dəstəkləyən ölkələr də müsəlman ölkələridir. İƏT Ermənistan-Azərbaycan Dağlıq Qarabağ münaqişəsi ilə bağlı həmişə düzgün mövqe sərgiləyir. Müsəlman ölkələri bilməlidirlər ki, Ermənistan işğal edilmiş torpaqlarda müsəlman dini abidələrinə qarşı soyqırımı törədib. Dini tarixi abidələr dağıdılıb, müsəlman müqəddəsləri təhqir edilib. “Hər bir müsəlman ölkəsinin rəsmi şəxsi erməni rəsmisinin Azərbaycan xalqının qanına batmış əlini sıxanda bu görüntüləri göz önünə gətirsin. Ermənistan İranla əlaqələrində həmişə riyakarcasına dostluq haqqında danışır. Belə də dostluq olar? Müsəlman məscidlərini dağıdırsan, sökürsən, orada inək, donuz saxlayırsan, təhqir edirsən, müsəlmanların heysiyyətinə toxunursan, sonra isə gəlib deyirsən ki, biz dost olaq?”- deyə dövlət başçısı qeyd edib.\nErmənistanda islamofobiya dövlət siyasətidir. Onlar uşaqları müsəlmanlara qarşı nifrət ruhunda yetişdirirlər. Bu siyasətin nəticəsidir ki, bütün dünyada ermənilərin müsəlmanlara qarşı təzyiqləri, addımları müşahidə olunur.\n“Bu, təsadüfidir, ya təsadüfi deyil- Ermənistan özü baş çıxarsın”\nBu günün reallığı Ermənistanın uğursuz ölkə olduğunu deməyə əsas verir.\nİqtisadiyyatları çöküb, bazar məhdud, əhalisi azalır, hər hansı bir investisiya üçün cəlbedici deyil. Müsəlman ölkələrinin burda hansı marağı ola bilər? İnvestisiya qoyula biləcək rentabelli bir dənə də olsun sahə yoxdur.\n“Tovuz hadisələri bir daha göstərdi ki, Türkiyə hər zaman Azərbaycanın yanındadır. Bu, növbəti Türkiyə-Azərbaycan birliyinin, qardaşlığının təzahürü idi. Türkiyə Prezidenti Rəcəb Tayyib Ərdoğana bir daha təşəkkürümü bildirmək istəyirəm” – deyən Prezident İlham Əliyev söyləyib ki, Azərbaycan da həmişə Türkiyənin yanındadır və bütün məsələlərdə Türkiyənin yanında olacağıq: “Bizim birliyimiz böyük sərvətimizdir. Türkiyə ilə bizi ortaq tarix, ortaq etnik köklər, din, dil, mədəniyyət birləşdirir”.\nSon illər ərzində Türkiyə-Azərbaycan birgə hərbi təlimlərin sayı ciddi şəkildə artıb. Bu təlimlər həm Azərbaycan, həm də Türkiyəyə, eləcə də regional sabitliyə lazımdır. Çünki Ermənistan regional sabitlik üçün təhdiddir. Öz müsahibəsində bu məsələyə toxunan dövlət başçısı qeyd edib ki, Naxçıvanda təlimlər keçirilib və o təlimlərin birində Türkiyənin Müdafiə naziri iştirak edib: “Bəli, bu, Tovuz hadisələrinə təsadüf edib. Bu, təsadüfidir, ya təsadüfi deyil- Ermənistan özü baş çıxarsın”.\nNaxçıvandan İrəvana 70 kilometr məsafə var\nAzərbaycan-Ermənistan dövlət sərhədinin Naxçıvan istiqamətindən İrəvana təqribən 70-80 kilometr məsafə var. Bunu onlar bilirlər, psixoloji stress keçirirlər, müxtəlif qapıları döyüb yardım istəyirlər. Ermənilər hər kəsə Bakı ilə İstanbulun qardaşlıq münasibətlərini əsas gətirərək kömək istəyirlər. Bəli, Azərbaycanın Türkiyə ilə sıx əlaqələri bundan sonra da “Bir millət, iki dövlət” prinsipi əsasında inkişaf edəcək.\n“Dağlıq Qarabağ əzəli və tarixi Azərbaycan torpağıdır” – deyən Prezident İlham Əliyevin sözlərinə görə, 1990-cı illərin əvvəllərində xəyanət nəticəsində torpaqlarımız itirilib: “O vaxt Azərbaycanda hakimiyyətdə olmuş insanların xəyanəti, satqınlığı nəticəsində biz Dağlıq Qarabağı müvəqqəti olaraq itirdik. Biz mütləq öz torpaqlarımıza qayıdacağıq. Bizim başqalarının torpağında gözümüz yoxdur, öz torpağımızı da heç kimə verən deyilik. Dağıdılmış bütün tarixi abidələri, evləri bərpa edəcəyik. Küçələrə Azərbaycan adlarını verəcəyik, adları dəyişdirilmiş kəndlərə öz əsl adlarını qaytaracağıq. Qarabağ bizimdir, Qarabağ Azərbaycandır!”


Bağ-bağçalarından səmərəli istifadə etməyən özbəklər üçqat torpaq vergisi ödəyəcək - BBC News Azərbaycanca\nFotonun müəllifi Facebook/Shavkat Mirziyoyev\nImage caption Prezident Mirziyoyev istəyir ki, camaat ərzaq məhsullarını öz həyətyanı sahəsində yetişdirsin.\nÖzbəkistan höküməti vətəndaşlarını xəbərdar edib ki, səmərəli istifadə olunmayan həyətyanı sahələrə görə torpaq vergisi üçqat artırılacaq.\nDaryo.uz xəbər saytının yazdığına görə, rəsmilər "fermerlik fəaliyyətinə, istixana, mal-qara və toyuq-cücə saxlanmasına əhalidəki marağı müəyyən etmək üçün" bütün həyətyanı sahələri ildə iki dəfə baxışdan keçirəcək.\nXəbərdə deyilir ki, polis əməkdaşları, vergi müfəttişləri və yerli prokurorlardan ibarət heyət "həyətyanı sahədən səmərəli istifadə edilmədiyini" aşkarlayacağı təqdirdə həmin sahəyə görə torpaq vergisi üçqat artırılacaq.\nYeni qayda prezident Şavkat Mirziyoyevin vətəndaşların süd və kartof kimi məhsulları həyətyanı sahələrdə yetişdirmək əvəzinə onu bazar-dükandan almalarından məyusluq hissi keçirdiyini bildirəndən sonra elan edilib.\n"Özbəklər torpağı becərməlidirlər", - ötən həftə prezident deyib, kun.uz vebsaytı bildirib.\nFotonun müəllifi FRED TANNEAU/AFP\nImage caption Toyuq-cücə saxlamaq Özbəkistanda dövlət əhəmiyyətli işə çevrilib.\nİslam Kərimovun vəfatından sonra 2016-cı ilin dekabr ayında seçilmiş Özbəkistan prezidenti öz həyətyanı sahəsində işləməyi qəbahət saymır.\nMüxalifətçi Eltuz.com saytının yazdığına görə, onun 110 toyuğu var və o, yumurtaları doğma kəndinə göndərərk əvəzində ət və qatıq alır.\nPrezident deyib ki, o, hər həftəsonu uşaqları ilə birgə toyuq hinini təmizləyir.\n"Prezident olmaq fərqli olmaq demək deyil. Hər gün işləməlisən", - Mirziyoyev deyib.\nFotonun müəllifi PAVEL GOLOVKIN/AFP\nImage caption Özbək lideri deyir ki, öz həyətyanı sahəsindəki toyuq hinini özü təmizləyir.\nBritaniya mətbuatı: Yeni prezident Özbəkistanı daha azad ölkə edəcəkmi?\nÖzbəkistan-Türkiyə münasibətlərində istiləşmə baş verir


JESTLƏ IDARƏ OLUNAN INANILMAZ DRON ƏLINIZIN DALĞASI ILƏ HAVADA FƏNDLƏR EDIR - TEXNOLOGIYA\nJestlə idarə olunan inanılmaz dron əlinizin dalğası ilə havada fəndlər edir\nSon bir neçə ildə pilotsuz təyyarələr o qədər geniş yayılıb ki, hətta onu ala bilərsinizsizi möhtəşəm Britaniya havasından qoruyur.\nBəs əlinizin dalğası ilə uçan kvadrokopterləri idarə etməyə necə? London Toy Fair tədbirində nümayiş etdirilən innovativ yeni oyuncağın arxasındakı düşüncə budur.\nGesturebotics Aura xüsusi hazırlanmış əlcək vasitəsilə fəaliyyət göstərən hərəkətlə idarə olunan drondur. Kiçik gəmini otaq ətrafında uçurmaq, götürməsi sadə, lakin mənimsəməsi çətin olan bir sıra hərəkətlərlə həyata keçirilir.\nOyuncağı hazırlayan Filadelfiyada yerləşən LocoRobo şirkətinin qurucusu və robototexnika professoru Dr. Pramod Abiçandani, 'Biz onun üzərində düşünmək və inkişaf etdirmək üçün bir ildən çox vaxt sərf etdik və həqiqətən də onun hazırkı dron bazarını pozacağını düşünürük' dedi.\nnə qədər maşın sürə bilərəm\nGesturebotics Aura dron və nəzarətçi əlcəyi\nQoruyucu plastik qəfəsə daxil olan dron irəli yuvarlana, divarlara dırmaşa və uça bilər. Nəhayət, Dr. Abichandani deyir ki, o, əlcəkə sürüşən kimi işə düşən avtomatik hover rejimi əlavə etmək istəyir.\nNümayiş verdikdən sonra Toy Fair tədbirində S Online-a dedi: 'Mən ehtiraslı bir pedaqoqam'.\n'Və dronlar əldə edə biləcəyiniz ən yaxşı fizika müəllimlərindən biridir - buna görə də onlar əla oyuncaqlar düzəldirlər.'\nDr Pramod Abiçandani, Gesturebotics Aura dronunun yaradıcısı (Şəkil: LocoRobo)\nGesturebotics Aura-nın yazın sonuna qədər İngiltərə bazarına çıxması planlaşdırılmır. O, uşaqlar üçün yüksək texnologiyalı oyuncaqlar istehsalçısı olan KD UK tərəfindən paylanır.\nkinga böyük qardaş şərab\n“Məhsulun yüksək keyfiyyətini və texnologiyasını, istehlakçılar üçün uyğunluğunu geniş marketinq planlarımızla birləşdirərək, biz pərakəndə satışçılardan böyük reaksiya görəcəyik və Gesturebotics Aura-nın təqdimatını səbirsizliklə gözləyirik” dedi idarəedici direktor Set Bişop. KD Böyük Britaniya.\nDronlar xoşunuza gəlirmi?\nİndiyə qədər 500+ SƏS\nBəlietmə[data-redesign-embed]' data-priority='1' data-rec-type='WhatsHot' data-source='https://recommendations.data.tm-awx.com/fallback/mostReadChannel' data-count ='3' data-display='list' data-numbered='true'>Ən çox oxunan\nBöyük Qardaşın Çıxarılması\nmartha sky ümid gerrard-wright\njoshua ruiz vaxt uk\nİngilis milyonçu istehsalçısı nəticələri\ncbb 2014 qalibi\nulduz müharibələri tort tesco\nmilli ekspress marşrut xəritəsi İngiltərə\nKoronavirus Izah Edildi


Endokrinolog-dietolog Nəzrin Hüseynova: "Hər bir pasientimə öz doğmam kimi yanaşıram". » www.STIMULXEBER.az\nDünən, 12:02- Qobustan rayon Mərkəzi xəstəxanasının baş həkimindən rüşvət almanın yeni üsulu: Şok iddia-Video\n31-05-2020, 18:07- Şamaxı ağsaqqalları Prezidentə MÜRACİƏT ETDİ\nEndokrinolog-dietolog Nəzrin Hüseynova: "Hər bir pasientimə öz doğmam kimi yanaşıram".\n- Nəzrin xanım, zaman sizi haradan hara gətirdi?\n- Mən 1999-cu ildə Tibb Universitetinə daxil oldum. 2005-ci ildə oranın müalicə proflaktika fakültəsini bitirdim. Artıq on beş ildir ki, endokrinoloq olaraq çalışıram. Üç ilə yaxındır ki, dietoloq kimi də fəaliyyət göstərirəm. Çünki ən yaxşı dietloq endokrinoloqlardan çıxır.\n- Öz istəyinizləmi həkim oldunuz?\n- Sözün düzü, mənə və bacıma heç bir seçim buraxmadılar. Biz gözümüzü açandan valideynlərimiz beynimizə yeritdilər ki, biz məhz həkim olacağıq. Mən onsuz da bu sənəti qadına çox yaraşdırırdım. Özümü həmişə ağ xalatda təsəvvür edirdim. Elə də oldu. İşimi çox sevirəm.\n- Nədir bu sevginin arxasında dayanan sirr?\n- İnsanların şəfa tapmasında vasitəçi olmağımdır, yəqin. Hər dəfə pasientlərimin məmnunluq hissini gördükcə, peşəmlə daha da qürur duyuram.\n- Medalyonun o biri üzündəki Nəzrin xanım necə biridir?\n- Mən həmişə olduğum kimi görünürəm. Həmişə çalışıram ki, insanlara bir köməyim, bir faydam dəysin. Məni xoşbəxt edən belə məqamlardır.\n- Deyirlər ki, həkimlər bəzən özlərinə kömək edə bilmirlər. Sizdə də belə hallar olurmu?\n- Bəli, bir dəfə əlim dərin kəsilmişdi. Mən bilə-bilə ki, onu bərk sıxmaq lazımdır, heç nə etmədim. Yerimdə donub qalmışdım. Xəstəxanaya çatdırılana qədər çox qan itirmişdim. Bunu da uşaq olmağıma bağlayıram.\n- Nəyə bir addım qalmış geri çəkildiniz?\n- Düzdür, elə məqamlar olub ki, onlara bir addım qalmış geri çəkilsə idim, həyatım bəlkə də başqa cür olardı. Amma mən atdığım heç bir addımıma görə peşman deyiləm. Şükürlər olsun ki, nə istəmişəmsə, hamısına nail olmuşam. Özümü Allahın xoşbəxt bəndələrindən hesab edirəm.\n- Bəs nə üçün tələsdiniz?\n- Düşünürəm ki, hər şeyi zamanında etmişəm.\n- Nə vaxtsa öz əlinizlə baltalanmısınızmı?\n- Bəli, belə hallar olub. Ancaq yenə də deyirəm ki, mən heç bir addımımdan peşman olmamışam. Hətta baltalansam da, indi fikirləşirəm ki, nə yaxşı ki, o da olub.\n- Qadın sizin üçün nə deməkdir?\n- Qadın müdrik, vəfalı, mehriban və ən əsası gözəl olmalıdır. Qadının müdrikliyi onun hərəkətlərinin, sözlərinin təmizliyidir. Ağılının itiliyidir. Müdrik qadın problemləri hər nöqteyi-nəzərdən həll etməyi bacarandır. Vəfalı qadın öz kişisini hamıdan artıq sevən, hamıdan artıq görəndir. Mehriban qadın kinsiz və açıq ürəyə sahib olan qadındır. Qadın üzr istəməyi də, bağışlamağı da bacarmalıdır. Bir də ki, qadının zahiri kimi daxili də gözəl olmalıdır. Qadının daxili gözəl olduqda ətrafında olan bir şeyi gözəl görür. Bununla da bir çox problemlərin qarşısını alır. Qadının zahiri gözəl olduqda isə ətrafa xoş təsir bağışlayır. Bir qadın mətbəxdə də müəkəmməl olmalıdır. O, bişirdiyi xörəkləri də sevgi ilə bişirməlidir. Çünki sevgi ilə bişirilən xörəklər dadlı olur. Elçin Səfərlinin bir sözü var:\n"Qadın var ki, ev kimidir. Onu qucaqlayanda evdə tapdığın rahatlığı tapırsan".\n- Bir həkim olaraq sizi narahat edən nədir?\n- Mən çox istərdim ki, səhiyyəmiz daha da irəli getsin. Səhiyyəmizin bu günki vəziyyəti məni çox narahat etdir. İnsanlarımızın müayinə və müalicə üçün xarici ölkələrə üz tutmaqları heç də ürəkaçan deyil.\n- İş prinsipiniz necədir?\n- Mən ilk növbədə hər bir pasientimə öz doğmam kimi yanaşıram. Hər biri ilə xoş ünsiyyət yaradıram. Heç biri ilə aqressiv davranmıram. Xüsusən də, yemək barədə sərt qadağalar qoymuram. Çalışıram ki, pasientlərim və ətrafımda olan insanlar məni çox istəsinslər. Şükürlər olsun ki, buna nail olmuşam.\n- Son zamanlarda insanların çox artıq çəkidən əziyyət çəkir. Buna səbəb olan hansı amilləridir?\n- Bu məsələdə ən birinci stress və qida faktoru dayanır. Son zamanlarda insanlarda stress çox artıb. Yediyimiz qidaların tərkibi ekoloji cəhətdən təmiz deyil. Buna görə də, piylənmə, şəkərli diabet, onkoloji xəstəliklər gündən-günə çoxalmaqdadır. Ümumiyyətlə, bütün xəstəliklər cavanlaşıb.\n- Bəzi xanımların imkanları olmur ki, dietoloqa müraciət etsinlər. Onların ev şəraitində arıqlaması üçün hansı məsləhətləri verərdiniz?\n- İnandırım sizi, mən hər gün bu barədə çoxsaylı mesajlar alıram. Heç kimin mesajını cavabsız qoymuram. Bacardığım qədər hər bir insana öz məsləhətimi verirəm. Mənim arıqlatma üsulum bir az fərqlidir. Mən heç kimi sərt diataya otuzdurmuram. Bilirəm ki, bu, hər insanda axıra qədər alınmaya bilər. Sadəcə olaraq, hər bir insana ona uyğun düzgün rejim və düzgün qida tətbiq edirəm. Ümumilikdə isə hər kəsə uyğun olan bəzi məsləhətlərim var. Bol su içsinlər. Bacardıqca ağ çörəkdən, un məmulatlarından, şəkərdən istifadə etməsinlər.\nHəkimlə əlaqə (050) 2712626


Elan kodu: 635107\n8003-həmin bu kodu bildirdikdə mənzil haqda ətraflı məlumat ala bilərsiz.Masazır q Qurtuluş 93 yaşayış kompleksı 6 mərtəbəli binanın 5-ci mərtəbəsi 1 otaq 2 otaqa düzəlmiş 45 kv/metr sahəsi olan tam təmirli mənzil satılır. Mətbəx mebeli.Əşyalarla birgə.Mərkəzi istilik sistemi var. Kompleksda hər bir şəraiti. Telfon, İnternet, Katv, Baxça.\nev alqi satqisi turlar avia biletler yeni tikili paltaryuyan ustasi ev alqi satqisi ilkin odenissiz masinlar sumqayitda 2 otaqli kiraye evler 2020 samsung galaxy 72 62 qiymeti cadir sebet.az turlar.az kondisioner ustasi kafel kafel kesen kafel metlax satisi qoyun lumia


Nur-az.com - Bir qaşıq yağın 21 faydası\nŞərq ölkələrində küncüt yağını ölməzlik iksirinin əsas tərkib hissəsi kimi də adlandırırlar. Maraqlıdır, İbn Sinanın müalicə üsullarında, Tibet loğmanlarının fəaliyyətində, qədim şərq təbabətinin əsrlər boyu sınaqlardan çıxmış cövhərlərinin tərkibində rast gəlinən küncüt yağının sirri nədədir və onun orqanizmə hansı təsirləri var?\n8. Ağız boşluğunda, xüsusilə damaqlarda yaranan problemlərdən qurtulmaq üçün ən yaxçı təbii vasitədir. Səhərlər 3 dəqiqə küncüt yağı ilə qarqara etmək müsbət nəticə verir.\nQida rasionunuza müntəzəm olaraq küncüt yağı daxil edin ki, yuxarıda sadalanan faydalarından bəhrələnərək sağlamlıq durumunuzu qaydasında saxlaya biləsiniz./modern/